
Motto: „A rosti numele Basarabia e una cu a protesta contra dominaţiunii ruseşti.” 
- Mihai Eminescu 

Cuvânt înainte 

Frunzărind „Cântarea României” de Alecu Russo, gândul mă duse la noţiunea de 
„antipod”. De unde şi titlul „Plânsul Basarabiei”. 

Un plâns sub formă de mici poeme în proză. Şi în câteva săptămâni numărul lor 
ajunse la nouăzeci şi nouă. Cifră la care am şi decis să mă opresc. 

La mijloc era o anecdotă auzită de la tata care zicea că, pe undeva în Basarabia era 
un moşier, pe nume Cazimir, carea avea o sută de moşii! Şi suta asta nu-i prea suna bine 
boierului. Drept care, vându una, şi de atunci toată lumea exclama: nouăzeci şi nouă de 
moşii!... 

Oricum, „Plânsul Basarabiei” apărea acum şaisprezece ani la Editura Carpaţi din 
Madrid, cu un tiraj mai mult decât modest: 700 de exemplare. Urmă a doua ediţie cu un 
tiraj de trei ori mai mare. 

Atât la prima cât şi la a doua speram să vină timpul când această durută lucrare să 
poată vedea lumina tiparului cu tiraje mai ca lumea la ea acasă, la Bucureşti! 

Dumnezeu e mare şi... „n’aduce anul ce aduce ceasul” - îmi ziceam. 



Şi de ce n-ar aduce, când istoria noastră cea adevărată e dintotdeauna cu noi, când 
îi avem ca scut pe Eminescu, Ştefan cel Mare şi Mihai Viteazul?! 

Cât despre forma de prezentare a acestui P 1 â n s, nu numai al Basarabiei, ci al 
neamului întreg, am căutat să-i picur din pagină în pagină o anumită doză de patetism. 

Căci, aprinzându-te, îi aprinzi şi pe alţii. Că prea ne-am stins de la o vreme. Că 
prea ne adorm pe unii dintre noi palavrele cu atotputernicia marelui nostru duşman din 
răsărit. 

Iată de ce, aş fi cel mai fericit om din lume dacă acest Plâns al Basarab 
iei ar deveni măcar într-o mică măsură un antipod care să neutrealizeze otrava 
pretinsului nostru fatalism românesc în problema problemelor româneşti - Reîntregirea 
Neamului. 

Paris, 1 Martie 1997 

I 

Trup din trupul ţării rupt. Ţara lui Traian. Ţara lui Decebal. Ţara lui Ştefan. 

Numele şi-l trage de la ceea ce se chema Ţara Basarabilor. De la Ban până la Radu 
Şerban. Prin Tihomir, Alexandru, Dan, Mircea, Laiotă... 

Şi tot aşa până în secolul XVI de după Hristos. 

Din începutul începuturilor i-a fost hărăzit să devină stindard al latinităţii în faţa 
intemperiilor din răsărit. 

Un răsărit de unde nu i-a venit nicicând „lucoare”, cum avusese Cronicarul 
naivitatea să ne-o spună, ci doar lovituri de harapnic şi şfichiuiri de bici. 

Nedreptăţită de soartă, îşi plăteşte din generaţie în generaţie demnitatea de obârşie 
daco-romană. 

Nimeni însă, până la 1812, n-a îndrăznit să-i fure sufletul cu tot cu datini şi 


obiceiuri din bătrâni. 



Coborâtori nomazi din stepele slave i-au bătut la poartă, cerşindu-i milă şi 
îndurare, casă şi masă, plug şi plăvani înjug. 

Aruncată la margine de lume civilizată, îi este dat să se bizuie doar pe relicvele şi 
criptele străbune. 

Secol de secol, venetici cu crucea în mână şi piatra în sân au pângărit-o prin foc şi 
sabie din Hotin şi până la Mare. 

Mare şi Dunăre pe care le-a avut şi nu le mai are. Şi una şi alta fiindu-i furate de 

ruşi! 

Blestemaţi să fie acei care dintr-o ţară au făcut şi mai fac două! 

II 

La hotarele primelor două secole ale erei noastre, „gura de rai” dintre Tyras, 
Pontus Euxinus, Danubius şi Pyretus întregea de acum ceea ce avea să se numească 
Dacia Felix. 

Gură de rai ce-1 avea drept rege pe nesupusul Decebal, urmat de nepoftitul Traian 
care-i cucereşte ţara prin lupte cu vărsare de sânge. 

Drept mărturie daco-romană vor sta, cât Soarele şi Luna, Monumentul de la 
Adamclisi şi Columna lui Traian de la Roma, aşa denumiri de aşezări omeneşti ca 
Sarmizegetusa, Napoca (Cluj), Drobeta (Turnu-Severin), Apulum (Alba Iulia), Ampelum 
(Zlatna) etc. 

Colonizarea romană, mai puternică decât în orice altă parte a lumii de la acel 
început de mileniu, duce la naşterea de mai târziu a poporului român. 

Naştere ce, în pofida nenumăratelor răzleţiri naţionale, va întruchipa de-a pururi 
numele Veşnicului Oraş de pe Tibru. 

Fărâmiţări şi răzleţiri impuse din afara străvechilor noastre fruntarii. 

Hotare rânduite de însăşi Pronia Cerească, cu coloană vertebrală carpatină, cu văi 
şi coline desfătate „de la Nistru pân’la Tisa” şi până la Marea cea mare şi Neagră. 
Blestemaţi să fie acei care dintr-o ţară au făcut şi mai fac două! 



III 


Rar, mult prea rar, a avut parte de linişte ţinutul dintre Prut şi Nistru. 

Toate calamităţile venindu-i de peste acest cărunt fluviu, din pustietăţile slave şi 
mongole. 

Fără omenie, fără lege, fără Dumnezeu, ruşii, rutenii, aceştia devenind mai apoi 
ucrainenii de astăzi, au călcat şi calcă în picioare tot ce poate avea un neam mai scump pe 
lume: trecut şi viitor! 

Prin datul sorţii, Imperiul Roman din care am făcut şi noi parte cale de trei secole 
s-a destrămat. Din stirpea lui însă, dădură mlădiţe care au format ceea ce numim 
„popoare romanice”: italian, spaniol, portughez, francez, brazilian, argentinian, român 
etc. 

Acesta, plămadă din plămadă daco-romană, asemenea unui grăuncior purtat de 
vânt, a prins rădăcini indefrişabile într-un meleag împrejmuit mai apoi de ţarini slave şi 
de cea a lui Arpad. 

Deprinşi dintotdeauna cu lucratul pământului şi păstoritului, bunii şi străbunii 
noştri erau adesea nevoiţi să se ascundă de năvălitori prin munţi şi văgăuni. 

Când urgia păgână se ogoia, sedentarii de veacuri dintre Nistru şi Carpaţi, din 
Hotin şi până la Liman, puneau din nou stăpânire pe câmpiile şi luncile ce le aparţineau 
din tată în fiu. 

Blestemaţi să fie acei care dintr-o ţară au făcut şi mai fac două! 

IV 

Coborând în Anul Domnului 1288 din Maramureşul Transilvaniei pe apa 
Moldovei şi văzând câmpii deschise, păduri umbroase, ape cristaline, Dragoş Vodă „i-au 
tras pe ai săi de la Maramureş, şi pe alţii i-au îndemnat de au venit şi s’au aşezat, mai 
întâi sub munte, iară apoi, înmulţindu-se, au întemeiat Ţara Moldovei, din Carpaţi până la 
Nistru, şi au pus în pecetea ei cap de bour.” 

Acel Bos primigenius, taur sălbatic adică, ce trăia pe tot cuprinsul ţării româneşti. 



Şi cronicarul zice că, „mai pi urmă”, după bătălia de la Războieni, „au purces 
Ştefan Vodă în sus, pe la Cernăuţi şi pe la Hotin, şi au strâns oaste fel de fel, şi au purces 
în jos, pi urma turcilor ce au început a fugi spre Dunăre de le sfârâiau călcăile.” 

Cap de bour a purtat şi stema Basarabiei, ca şi cea a Arboroasei. A Bucovinei, 
adică, ce tot „ţară a făgetului” înseamnă. 

Cap de bour şi nu încârligătură de seceră şi ciocan, devenite de la 1940 încoace 
însemne de jug nemaivăzut de-a lungul întregii noastre istorii. 

Cap de zimbru muşatin, prin Alexandru, Ştefan şi Rareş, ce vrea să zică, de 
generaţii şi generaţii, că basarabenii, deopotrivă cu moldovenii, transilvănenii, muntenii, 
din daco-romani se trag şi români se cheamă. 

Români din viţă de plăieşi, mazili şi răzeşi! 

Blestemaţi să fie acei, care dintr-o ţară au făcut şi mai fac două! 

V 

Lucru ştiut. Ştiut şi dovedit de istorici şi cronicari: în momentul înstrăinării prin 
ultimatum de la 1940, la Chişinău, ca de altfel şi la Cernăuţi, nu exista noţiunea de 
„moldovean” pentru basarabeni şi bucovineni, ci numai cea de român! 

Cât despre seminţiile străine, „lifte nepoftite”, vorba letopiseţului, ele, liftele, au 
început să împânzească Basarabia şi Bucovina abia după 1775 şi 1812! Când Austro- 
Ungaria şi Rusia au răpit aceste două provincii româneşti. 

„Dăruiţi” cu privilegii, cum ar fi scutirea de cătănie şi de impozite, rutenii şi ruşii, 
al căror serviciu militar de pe tot cuprinsul Rusiei expansioniste şi şovine ajungea până la 
25 de ani, urmară exemplul galiţienilor, curgând cu nemiluita pe tot cuprinsul ţinuturilor 
luate cu hapca de austro-ungari şi ruşi: ţărani, negustori, meşteşugari, învăţători, 
ureadnici, dregători etc. 

Paralel cu sutele de mii de slavi, tătari, mongoli, au dat năvală din toate părţile 
lumii, poftiţi şi nepoftiţi, mii şi zeci de mii de evrei, bulgari, ţigani, nemţi, polonezi, 
găgăuzi, elveţieni etc. 



Lăcuste ce, cu unele excepţii, au ros şi mai rod la rădăcina entităţii româneşti a 
basarabeanului şi bucovineanului, rupţi de ţara mamă - România. 

Blestemaţi să fie acei, care dintr-o ţară au făcut şi mai fac două! 

VI 

Pe timpul lui Kutuzov, cel care vroia să ne lase numai ochii să plângem, Basarabia 
număra 240.000 de români. Iar printre ei, doar cinci procente de străini! 

Ca după nici 50 de ani de „împământenire”, minoritarii, în frunte cu ruşii, 
ucrainenii, găgăuzii, bulgarii să atingă monstruoasa cifră de trei sute de mii! 300.000 de 
duşmani potenţiali a tot ce era românesc. 

Indivizi fără scrupule şi fără ataşament faţă de locurile lor natale, invadau sute de 
aşezări româneşti, făcând din Larga - Şirocaia, din Stăneşti - Stanivţi etc. 

Basarabia era declarată „gubernie multinaţională”, ieşirea Moscovei la Gurile 
Dunării fiind motivată de numărul mare de ruşi implantaţi prin ucazuri împărăteşti pe tot 
cuprinsul provinciei. 

Precedente de bunătate şi fatalitate românească de a nu îndrăzni să ne opunem prin 
dreptul nostru istoric colosului rusesc migrator. 

Aşa cum o făcea Ştefan cel Mare urmat de atâţia alţi voievozi şi domnitori. 

Ne rămânea doar dragostea de neam şi glie, cultivată prin scrierile unor harnici 
înaintaşi ca Grigore Ureche şi Miron Costin. 

Acel Costin care ne chema la trezirea conştiinţei naţionale româneşti prin 
aforismul nepieritor, „că toţi un neam şi odată descălecaţi” suntem!... 

Blestemaţi să fie acei, care dintr-o ţară au făcut şi mai fac două! 

VII 

Arcaşi, plăieşi, răzeşi şi „prostime” de tot felul au stăvilit nu o dată de-a lungul 
secolelor năpustirile barbare de dincolo de Nistru. 

Aşa a fost la Lipnic. Aşa a fost la Cahul. Aşa a fost la Ţeţina. 

Aşa a fost în Codrii Cosminului. Aşa a fost la Dumbrava Roşie. 



Unde este, dar, vitejia noastră de altădată? 

Unde sunt cetăţile de netrecut din lungul Nistrului? Unde sunt Stănileştii, Chilia, 
Lăpuşna şi alte localităţi de glorie ostăşească în care s-au dat lupte înverşunate cu turcii, 
cazacii, polonezii? 

Unde sunt Iaşii, Chişinăul, cu fronturile lor din vara lui ’44, care au înscris în 
adevărata Istorie a României pagini acoperite de dârzenie neîntrecută în lupta contra 
ruşilor? 

Ce s-a făcut cu prezanii, averescanii şi antonescienii noştri de altădată? 

Ce s-a ales din groaza semănată de Ştefan cel Mare în mijlocul duşmanilor noştri? 

Unde sunt steagurile de luptă ale lui Mihai cel Viteaz şi ale lui Ioan Vodă cel 
Cumplit? 

Oare chiar degeaba să fi luptat şi suferit ei în numele gintei latine? 

Cum de a putut comunismul să facă o turmă amorfă din noi toţi şi din armata cea 
română? 

Blestemaţi să fie acei, care dintr-o ţară au făcut şi mai fac două! 

VIII 

Gura unui păcătos, pre nume Friederich Engels, cu tot Anti-Duhring-ul lui, a spus 
totuşi un mare adevăr: 

„Basarabia este românească, iar Polonia - poloneză. Aici nici vorbă nu poate fi de 
unirea unor neamuri înrudite, risipite, care să poarte numele de ruşi. Aici avem de-a face 
pur şi simplu cu o cucerire prin forţă a unor teritorii străine, pur şi simplu cu un jaf.” 

Chiar şi Soljeniţin, cu tot panslavismul lui, menţionează că „de acum la Yalta, fără 
nici un rost, a fost recunoscută tacit ocuparea Mongoliei, Moldovei, Estoniei, Letoniei şi 
Lituaniei.” 

/\ 

Jaf ce continuă până în ziua de azi. In văzul lumii întregi! 

O lume pretins liberă şi civilizată. 



Un jaf anacronic, de drumul mare, într-o lume care, spre ruşinea regnului uman, 
mai tolerează acaparări teritoriale demne de Evul Mediu! 

Un singur lucru ne poate mângâia: acela că basarabenii, bucovinenii sunt pătrunşi 

în continuare de un sentiment naţional latin şi de nădejdea Reîntregirii Româneşti. 

/\ 

O Reîntregire în cuget şi simţire! In cuget şi simţire, dar şi în hotarele noastre 
fireşti de la 1600, 1918, 1941, când românaşii se vor prinde, în sfârşit, în Marea Horă a 
României Mari! 

Blestemaţi să fie acei, care dintr-o ţară au făcut şi mai fac două! 

IX 

I-au fost închise mai întâi şcolile. Apoi i s-au ars cărţile sfinte de limbă română. 

Iar de prin ungherele caselor au fost date jos chipurile lui Ştefan cel Mare şi Vasile 

Lupu. 

Date jos şi înlocuite cu cele ale ţarilor mustăcioşi. 

A urmat strămutarea forţată a tătarilor din Bugeac, în locul lor fiind aduşi bulgari, 

ruşi, găgăuzi şi alte neamuri. 

/\ 

In schimb, băştinaşii cu puţin pământ din nordul provinciei n-au avut voie să se 
mute în sud. 

Iar basarabeanul, bun cum este, a zis că plouă! 

De pe atunci se trage zicala cu „tata - rus, mama - rus, iar Ivan - moldovan!” 

Tot de pe atunci ne însoţeşte zeflemitor şi aforismul cu „bunătatea românului, 
sireacul!” 

Bunătate ce a dus şi mai duce la desfigurarea feţei celei „drept româneşti şi la 
prăpădirea limbei prin darea la cea rusască.” 

Otrăviţi în doze cabaline, spre ruşinea multora dintre noi, nu dorim, din 
considerente de parvenism, să strigăm sus şi tare: 

— Basarabenii nu sunt moldoveni, ci români! 

Moldovenii sunt românii dintre Prut şi Carpaţi! 



Român basarabean! 

Nume nepieritor şi scut de nădejde în faţa ivanilor de pe malul Bâcului şi de pe cel 
al Dâmbovitei. 

Blestemaţi să fie acei, care dintr-o ţară au făcut şi mai fac două! 

X 

Basarabenii, laolaltă cu fraţii lor din celelalte provincii surori, ridică de milenii 
unul şi acelaşi edificiu: România. 

O Românie la al cărui leagăn au stat şi vor sta aşa bărbaţi de seamă ca Decebal cel 
harnic şi Traian cel drept. Ca Avram Iancu, Horia, Cloşca, Crişan, Andrei Mureşeanu, 
Octavian Goga. Ca Hurmuzăcheştii, Iancu Flondor, Eminescu, Porumbescu, Aron 
Pumnul, Zamfir Arbore. Ca Alexandru Ioan Cuza, Ferdinand I, Ion Antonescu, ca să 
vorbim doar de unii din sutele şi miile de animatori ai integrităţii noastre naţionale ce au 
spus şi spun prin urmaşi: 

- Am fost şi vrem să fim români! 

Mărgăritare ale Neamului care, întocmai ca Ienăchiţă Văcărescu ce ne lăsa cu 
limbă de moarte ca moştenire „creşterea limbii române ş’a patriei cinstire”, au luptat pe 
viaţă şi pe moarte pentru a ne lăsa ţara întreagă. 

Români dintre români, în frunte cu cei din „ţara de peste păduri”, fără a căror 
tenacitate românească ar fi fost de neînchipuit însăşi existenţa de veacuri a basarabenilor 
şi bucovinenilor, ca întregitori de ţară şi ca frântură de neam dezbinat prin nedreptatea ce 
ni s-a făcut în 23 August 1939 şi ni se face în continuare. 

Că şi Samuil Micu zicea: „Din obiceiuri se adevereşte, cum Românii sunt 
rămăşiţele celor vechi de Traian în Dacia aşezaţi.” 

Blestemaţi să fie acei, care dintr-o ţară au făcut şi mai fac două! 

XI 

Ruptă din trupul ţării, Basarabia revenea la 1918 în hotarele româneşti rânduite de 
însuşi relieful ei dominant din Răsărit. 



Era hora euforiei celei de a treia reîntregiri naţionale. 

Euforie ce, prin vitregia destinului şi lăcomia muscalului, nu dură decât 22 de ani! 
Ani plini de prosperitate şi bună înţelegere cu fraţii de peste Prut, Milcov şi 
Carpaţi. 

Se adevereau, o dată în plus, spusele lui Heinrich Eleine de la 1842: 

„Viitorul miroase a piele rusească, a sânge, a ură şi lovituri de bici”. 

Occidentali naivi ai secolului douăzeci, naivi ca şi cei de la 1812, ne aruncau în 
braţele Rusiei Sovietice, din a cărei strânsoare pravoslavnică rar cine se poate desprinde. 

Deşi, în ceea ce ne priveşte, avem de partea noastră adevărul istoric şi dreptul 
internaţional. 

5 

Istoria lui Herodot, Xenopol şi Chiriţescu. 

Istoria Marelui Iorga care scria la început de secol: 

„Am mers în Basarabia odată... pe Nistru... de la Soroca până... la Vadul lui 

Vodă... 

Pe lume nu se poate închipui, cred, drum mai frumos ca acea coborâre pe Nistru... 
Latura răsăriteană a României!” 

Blestemaţi să fie acei, care dintr-o ţară au făcut şi mai fac două! 

XII 

Erau zile de mare doliu naţional. Şi cum de multe ori „răul prin rău se îndreaptă”, 
singura dintre puţinele posibilităţi era readucerea la casa părintească a ceea ce ni se furase 
cu un an înainte. 

O readucere la care visa întreaga suflare românească. Până când, în zori de zi de 
Cireşar, cea a lui 22 a lunii, prin vrere naţională, Oştirile Române, în frunte cu Ion 
Antonescu, eliberau Basarabia „plină de cântec, plină de dor” şi „Bucovina cu mănăstiri 
şi brazi”, cum cântau ostaşii eliberatori. România era reîntregită!... 

Dar numai pentru trei ani! Acelaşi vecin nesătul din răsărit, cu acordul Angliei şi 
Statelor Unite ale Americii, ne ciopârţeşte încă o dată ţara. 



O flagrantă reîncurcare a iţelor istoriei noastre româneşti, precum şi a celei a 
bătrânului continent împărţit de mai marii şi tarii timpului în sfere de influenţă. 

Şi de atunci, din August ’44, aniversările Marei Uniri de la 1918 nu aduc decât 
tristeţe pentru cei rupţi de vatra strămoşească şi aruncaţi în cele patru zări ale Rusiei şi ale 
Exilului românesc de pretutindeni. 

Ani de restrişte de-a lungul cărora se menţine aprinsă făclia frăţietăţii româneşti 
întrupate în vers nemuritor alecsandrin: 

„Fraţilor, nădejde bună! Viitorul ce urziţi/ Va fi vrednic de trecutul a strămoşilor 
slăviţi!” 

Blestemaţi să fie acei, care dintr-o ţară au făcut şi mai fac două! 

XIII 

Din păcate, în ciuda maximei eminesciene privind viitorul şi trecutul, ca două file 
ale unuia şi aceluiaşi popor, puţini sunt acei care mai ştiu ceva de telegrama pe care ţarul 
Rusiei i-o trimitea, la 1877, Domnitorului Carol I: 

„Treci Dunărea pe unde voieşti, numai vino, căci turcii ne prăpădesc”! 

Şi drept recunoştinţă pentru acea bătălie fără seamăn, pe care Armata Română o 
dădu la cucerirea Plevnei, semnatarul telegramei ne răpeşte încă o dată gurile Dunării şi 
sudul Basarabiei pe care, între timp, ni le retrocedase prin tratatul de pace de la Paris. 

Atunci, ca şi astăzi, scopul ruşilor era colonizarea, asimilarea şi strămutarea prin 
momire a basarabenilor în fund de Rusie. 

Asimilare prin răpirea graiului, ceea ce era şi rămâne ca ceva mult mai periculos 
decât pungile de galbeni pe care le plăteau românii ca bir sultanilor. 

Astăzi, ca şi atunci, ce comparaţie poate fi între un galben luat din haznaua statului 
sau din averea moşierului şi extirparea sentimentului naţional românesc din inima 
basarabeanului, cum se întâmplă de la 1944 încoace? 

Basarabeanul care, chipurile, ar forma un popor aparte! 

Bucovineanul care, chipurile, ar fi ucrainean! 



Herţeanul care, chipurile, ar fi bucovinean! 

Blestemaţi să fie acei, care dintr-o ţară au făcut şi mai fac două! 

XIV 

Privite din vârf de deal, satele basarabene, pitulate printre vii şi livezi, ca şi în 
întreaga ţară, stau la straja continuităţii româneşti. 

Bisericile, cu turle semeţe, străjuiesc, ca şi în toată România, împrejurimile. 

Chiar dacă, odată cu venirea ruşilor, clopotele nu mai băteau cum ar fi trebuit să 
bată, vestind o sărbătoare, o cununie, un botez sau o plecare pe drumul din urmă. 

Oamenii trăiau în prietenie şi bună înţelegere. Rar cineva încuia uşa când pleca de 

acasă. 

Nimeni nu ştia de închisoare. Nimeni nu auzise de muncă forţată, de deportări, de 
dispariţie a oamenilor în fapt de noapte. 

Omul gospodar avea cal, vacă, oi, păsări - plină ograda, îmbrăcăminte, 
încălţăminte. 

Tot ce se făcea era făcut prin muncă cinstită. Şi lumea se mândrea şi se bucura de 
tot ce agonisea. 

Se mândrea!... De la colectivizare încoace însă nimeni nu mai are ce-a avut. Omul 
se ascunde de om. Toţi sau aproape toţi, mai ales cei cu slujbe la împăratul Roşu, fură cât 
pot şi de unde pot! 

Ogorul din străbuni, până mai ieri mândria mândriilor şi bogăţia bogăţiilor 
ţăranului, a devenit ură, supărare şi nedreptate. Supărare ce, de multe ori, se termină cu 
abandonarea satului şi urbanizarea proletară. 

Blestemaţi să fie acei, care dintr-o ţară au făcut şi mai fac două! 

XV 

Şcoala şi biserica erau centre de îmbogăţire spirituală a oamenilor. 

/\ 

In jurul lor se strângeau, nesiliţi de nimeni, cei dornici de cunoştinţe şi adevăr. 



/\ 

In zilele de odihnă şi sărbători, lumea, frumos îmbrăcată, ieşea la plimbare pe 
uliţele satelor şi străzile oraşelor. 

Pe meridiane şi prin parcuri, special amenajate, se învârteau scrâncioburi, iar 
tineretul cât şi bătrânetul jucau hore, sârbe şi periniţe. 

Case noi, cu glugi de stuf sau secară, neîntrecute prin originalitatea lor artizanală, 
împânzeau satele. 

Ca şi în toată România! 

Case semeţe ce se afundau în larg de ţarină, rupând lot cu lot din poale de dealuri 
molcome, tivite cu frunză de viţă şi floare de cireş. 

Omul avea lanul lui de grâu, falcea lui de porumb, hectarul lui de floarea-soarelui! 

Şi nici prin gând nu-i trecea să le părăsească vreodată. 

Bărbaţii culcau brazdă lângă brazdă, iar femeile, bătrânii şi copiii, legând snop 
după snop, ridicau claie lângă claie. 

Pământul meu, grâul meu, porumbul meu, caii mei, oile mele. 

Iar de zisele fugi de vatra părintească nici nu se auzea. 

Atât pe un mal, cât şi pe altul ale Prutului. 

Blestemaţi să fie acei, care dintr-o ţară au făcut şi mai fac două! 

XVI 

Prăpădul veni pe neaşteptate. Răbufnirile lui, purtate pe şenile de tancuri 
hodorogite, străbătură, ca un trăsnet din senin, întinsurile paşnice ale Basarabiei şi 
Nordului Bucovinei. 

Le ieşeau în cale, cu flori şi cârpe roşii în băţ, doar venetici pripăşiţi pe la noi: 
evrei, ruşi, ucraineni. 

Pripăşiţi şi căpătuiţi, în rând cu toată lumea, prin bunătatea românului, sireacul! 

Ni se împlânta, ca un cuţit în inimă, graniţă, pe apă şi pe uscat, în trupul unuia şi 
aceluiaşi popor. Popor de un sânge. Popor de o lege. Popor daco-roman! 



/V /V 

Hoţie de drum mare. In văzul lumii întregi. Intr-un secol de sfârşit de mileniu şi 
într-o Europă pretins civilizată. 

Am fost daţi în robie la Moscova, la Berlin, la Yalta şi Potsdam. Ne-au vândut 
oameni infirmi, beţivani şi debili în cele mai elementare noţiuni de logică şi drept 
internaţional. 

Eram vânduţi de englezi şi americani în numele unei împărţiri ruşinoase a sferelor 
de influenţă, într-o lume chinuită şi înfometată în urma unui război ucigător, a cărui vină 
o purtau anume cei care ne ciopârţeau ţara. 

O împărţire de flagrant delict ce se dovedi a fi un balon de săpun pentru americani 
şi o flagrantă acaparare de teritorii pentru Roşu împărat. 

Blestemaţi să fie acei, care dintr-o ţară au făcut şi mai fac două! 

XVII 

/\ 

In acel 28 Iunie ’40, iar apoi şi la 23 August ’44, basarabenii se simţeau singuri şi 
părăsiţi ca nicicând în trecut! 

Oştirile ţării îi abandonau, ca şi pe bucovineni, cu săbiile şi baionetele în teacă. 

Să fi plecat ele, oştirile, cum zice lumea şi până în ziua de azi, dar cu lupte şi cu 
vărsare de sânge! Nu cu umilinţe şi scuipături. 

Finlandezii lui Manerheim rezistaseră doar în faţa aceluiaşi puhoi rusesc. 

Cât de vânjoşi erau plăieşii noştri de altădată în asemenea momente de strânsoare! 
Uitau de casă, de masă, de soaţă şi de prunci. 

Unde era vitejia de la Lipnic? 

Ce se făcuse cu şiretlicul din Codrii Cosminului? 

Să nu mai fi existat un braţ ca cel al lui Ştefan sau Mihai? 

Ce turmă amorfă! 

Şi pe Nistru şi pe Prut! 

Ce robi ai burţii şi liniştii personale! 




Să nu fi existat oare suflet de român care să ne fi scos din cercul laşităţii şi să ne fi 
pornit pe calea înfruntării duşmanului nostru de moarte - fatalitatea? 

O fatalitate devenită concepţie de laşitate a ceea ce numim: capul plecat - sabia 
nu-1 taie! 

Blestemaţi să fie acei, care dintr-o ţară au făcut şi mai fac două! 

XVIII 

Să fi zis bine acela care a zis că „e mai bine să-ţi pară rău că n-ai spus, decât că ai 
spus ceva”? 

Oare nu de asta nu s-a dat riposta cuvenită scrierilor tendenţioase ruseşti despre 
Basarabia? 

Ca şi cum acele opusuri antiromâneşti ar fi fost simple încercări de a spune ceva 
despre noi. 

Să se fi condus paşnicii noştri istoriografi de aforismul cu lătratul câinilor şi 
trecerea caravanei? 

Acuma ştim că nişte cotei gălăgioşi pot abate din drum o caravană. 

Este cazul unor istorici şi lingvişti de strânsură rusească, de la Chişinău şi 
Bucureşti, care „dovedeau”, cu spumă la gură, „dorinţa basarabenilor şi bucovinenilor de 
a fi împreună cu ruşii şi ucrainenii!” 

Iată-i: Melioşin, Iudovschi, Amoldov, Lifşiţ, Tcaciov, Eremeev, Meerson, Leifter, 
Tanasev, Zilberman, Volcov, Roşal, Lazarev etc. 

Ne-am lăsat şi ne lăsăm supuşi unor acte de terorism moral şi naţional cum nu mai 
întâlnim la alte popoare! 

Ni s-a furat şi ni se mai fură credinţa în Dumnezeu şi în virtutea neamului. Ca la 
nimeni alţii! 

Ni s-a cerut şi ni se cere să ne lepădăm de mamă, de tată, de fraţi, de surori, de 
monarhie, de sfânta zi de Zece Mai. 

Şi ne lepădăm! Ca nimeni alţii! 



Blestemaţi să fie acei, care dintr-o ţară au făcut şi mai fac două! 

XIX 

Speriaţi de deportările din primul an (1941), de fărădelegi sovietice, mii de 
nedreptăţiţi ai soartei părăseau locurile unde se născuseră şi crescuseră, unde îşi aveau 
îngropaţi bunii şi străbunii. 

Le părăseau în zi de Bună Vestire a lui ’44, plecând la fraţii de dincolo de Prut. 

Puţini însă erau acei care ştiau unde se duc şi dacă îi aşteaptă cineva. 

Era greu de găsit o familie care să nu fi avut pe cineva fugit de ruşi: preoţi, 
învăţători, funcţionari, ţărani şi multi-multi militari. 

S-au scurs decenii de aşteptare pe al căror parcurs au murit şi mor generaţii 
întregi, fără să-şi fi văzut împlinit visul de a reveni în locurile de unde fuseseră nevoiţi să 
plece de frica ocupantului. 

Ţara-mamă, căzută şi ea de la un capăt la altul în abisul comunismului, n-a luat 
apărarea celor rămaşi la vetrele lor dintre Prut şi Nistru. 

Ba, din contră, ori de câte ori a avut ocazia, Bucureştiul i-a trădat pe cei care 
veneau să i se plângă de pierzanie şi asimilare. 

Ţara-mamă, biata de ea, cu toţi rolerii, valterii şi brucanii ei, i-a tolerat şi-i mai 
tolerează pe cei care ne-au spurcat şi ne mai spurcă Istoria cea adevărată. Cum se spune şi 
după 17 Noiembrie ’96, fără vânătoare de vrăjitoare!!! 

Blestemaţi să fie acei, care dintr-o ţară au făcut şi mai fac două! 

XX 

/V 

In drumul nostru de secole şi milenii, adesea ne-am plătit pământul şi fiinţa 
naţională cu jertfe şi sânge. 

Ca după atâtea izbânzi şi suferinţe, să fim văduviţi de acei care ne-au dat libertate 
şi Regat în sfântă zi de Zece Mai, înlocuită cu „sărbători” aduse din răsărit. 



Şi nici un gând creştinesc pentru talpa ţării româneşti ce, prin flămânzirea 
organizată de zbirii Moscovei, lua drumul pribegiei în căutare de câştiguri nordice sau a 
unei căldări de secară prin Polonia devenită „Ucraină de Asfinţit”. 

O pribegie peste păduri şi ape, unde nenumăraţi bunici şi taţi au rămas să-şi 
doarmă somnul de veci, fără nume şi cruce la căpătâi. 

Şi asta în timp ce în locurile de baştină putrezeau, sub cer liber, munţi de bunuri 
agricole luate cu japca: grâu, porumb, floarea-soarelui, fasole, orz etc. 

Era greu de găsit o familie de basarabeni care să nu fi avut pe cineva mort de 
foame sau de frig. 

Era greu de găsit o pisică sau un câine nemâncaţi „prin voinţa rusului”. Erau 

mâncaţi şoarecii, şobolanii, aricii, vrăbiile. Au fost şi cazuri de canibalism! 

/\ 

In loc să se ia de piept cu rusul pângăritor, cum au fost cazuri în Nordul 
Bucovinei, românul basarabean murea prin laşitate şi pretinsă fatalitate. Iar Bucureştiul 
nici nu vroia să audă de el. 

Blestemaţi să fie acei, care dintr-o ţară au făcut şi mai fac două! 

XXI 

Blânzi şi aşezaţi, basarabenii n-au fost şi nici nu prea sunt patetici în revendicările 
lor naţionale. 

5 

Deşi mulţi dintre noi ştim că ceea ce trebuie zis, trebuie zis cu tărie şi demnitate. 

Intervine însă acea lege a firii celor mulţi, potrivit căreia tot ce-i viu pe lumea asta 
vrea să trăiască liniştit. Dar nu în pace şi onor? 

Cum s-ar spune, după mine, vină... şi potopul! 

Nu e uşor a fi primul! 

Ce vor zice însă urmaşii de tăcerea noastră? 

Că am făcut umbră pământului degeaba? 

Cine să le spună celor de mâine că basarabenii, precum şi bucovinenii, nu pot 
rămâne la infinit o frântură de neam dezbinat? 



Adevărul se vrea spus în faţa lumii întregi! începând cu cea zis occidentală. 

Spus în numele celor care au dus şi mai duc greul depersonalizării ca neam. 

Cât despre intelectuali, cei mai mulţi ieşiţi din rândul ţăranilor, ei sunt aceia care 
trebuie să aibă izvor de inspiraţie de la cei din care se trag, întru continuarea letopiseţului 
românesc al ţinutului dintre Prut şi Nistru. 

Lucru ce nu se prea întâmplă, deocamdată, nici la Chişinău, nici la Cernăuţi, nici 
la Hotin şi nici la Cetatea Albă! 

Blestemaţi să fie acei, care dintr-o ţară au făcut şi mai fac două! 

XXII 

Toţi aşteptam o schimbare. O aşteptam şi o aşteptam zi de zi şi ceas de ceas. 

Toţi îi uram şi îi urâm pe ruşi, veniţi peste noi cu foc şi sabie. 

/\ 

Ii urâm pentru arestările şi persecuţiile naţionale, pentru asimilare şi colonizări. 
Pentru trimiterea cu forţa la mine de cărbuni şi în batalioane de muncă forţată. 

Pentru condamnările la închisoare fără nici o vină. 

Pentru întreaga noastră viaţă devenită coşmar în lungul şi latul Basarabiei. 

/\ 

Ii urâm pentru acea noapte de Iulie ’49, când zeci de camioane militare s-au furişat 
hoţeşte în fiecare aşezare omenească. 

Când militari, înarmaţi cu mitraliere şi pistoale, forţau uşile oamenilor, ridicându-i 
din aşternut şi zorindu-i cu lanternele în ochi: hai cu noi! 

Satele şi târgurile clocoteau de ţipete, bocete, răcnete de copii, împuşcături şi lătrat 
de câini! 

Astăzi, rusnacii puşi la cravată preferă să treacă sub tăcere acele tragedii şi chinuri 
omeneşti. De ce să zgândărim nişte răni? 

Ba să le zgândărim! Câte zile vom avea! Şi să le trecem din gură în gură, din 
generaţie în generaţie! 

Ar fi un sacrilegiu să dăm vina pe războiul nostru de eliberare de la 1941! 

Blestemaţi să fie acei care dintr-o ţară au făcut şi mai fac două! 



XXIII 


Ne-am întâlnit invadatorii cu porţile zăvorâte şi perdelele trase. 

De multe ori prin funduri de vizuini! 

Ca popândăii! Ca bursucii! 

Tancurile ruseşti ne pângăreau ţarinile şi doar ici-colo se vedea câte un copil sau 
vreo bătrână la gard. 

Tineri şi bătrâni stăteau ascunşi prin podurile caselor şi grajdurilor, prin labirinte 
săpate pe sub şire de paie şi în funduri de grădini. 

Deasupra pământului creşteau cartofi, sfeclă, porumb, iar dedesubt, ca nişte 
cârtiţe, umblau... oştenii, care nu vroiau să moară pentru ruşi. 

Să fi fost un merit parodia din nordul Basarabiei cu 

„De la Nistru pân’la Prut 
Mai departe nu mă duc.”? 

Să fi fost la mijloc aceeaşi laşitate cu acel cap plecat pe care, chipurile, sabia nu-1 

taie?... 

O „înţelepciune” ce a dat greş chiar din primele zile de vandalism rusesc: 
încarcerări, deportări, deposedare de tot ce ne lăsaseră înaintaşii etc. 

Să nu fi ştiut nimeni de sfatul istoricului Victor Duruy care scria la timpul său, 
pentru noi, cei de azi: 

/V 

„Nu vom părăsi atât de uşor, ca împăratul Aurelian, această populaţie 
românească.” 

Să se fi pierdut în neant falnica gintă latină din noi? 

Blestemaţi să fie acei, care dintr-o ţară au făcut şi mai fac două! 

XXIV 

Oameni de fostă demnitate şi de fost curaj din tată în fiu, ne lăsam bărbi lungi 
până la jumătate de piept. 

Ca să arătăm bătrâni „prăpădiţi” şi neputincioşi! 



Simulam boli şi umblam în cârje de invalizi. 

Ca să nu fim luaţi pe front, la mine de cărbuni şi în batalioane de muncă! 

Ne peticeam pantalonii noi-nouţi, iar pălăriile şi căciulile ni le făceam gaură lângă 

gaură! 

Ca să arătăm a fi oameni săraci şi să nu fim puşi pe listele chiaburilor! 

Rare, mult prea rare au fost cazurile când vreun obidit să fi băgat furca în rusul 
care-i intra în ogradă, fără acoperire juridică, să-i calce în picioare demnitatea de om şi de 
român. 

Am cunoscut şi cunoaştem vremuri de cea mai tristă memorie! 

Şi e greu de priceput, cum de-a ajuns basarabeanul la aceea ca, în loc să-şi ridice 
glasul şi braţul, să cânte prin funduri de grădini: „Pelin beau, pelin mănânc,/ Pe pelin 
seara mă culc”?!... 

Acesta să fi fost şi să ne mai fie protestul contra dezintegrării naţionale româneşti? 

Când, în fond, era şi este vorba de a fi sau a nu fi un neam, o naţiune, ca firească 
continuitate şi reînnoire daco-romană! 

Blestemaţi să fie acei, care dintr-o ţară au făcut şi mai fac două! 

XXV 

Povara înstrăinării! O înstrăinare când ce e al tău nu-ţi mai aparţine: suflet, trecut, 
viitor, entitate istorică, spaţiu geopolitic. 

Un lucru e cert: nu putem, nu avem voie să nu trăim cu trecutul, dacă vrem să 
avem un viitor. 

Nu ne putem identifica cu un viitor iluzoriu, când cozi de topor autohtone bat 
palma cu tot felul de vagabonzi veniţi de peste Nistru! 

Ca români, trebuie să ne întrevedem viitorul, să-l făurim, dacă vrem să 
supravieţuim ca neam. 

Bunii şi străbunii nu pot fi aleşi. Ei nu pot fi nici abandonaţi. 




Ei trebuie să ne rămână chezăşie şi scut în ceea ce facem pentru continuitatea 
noastră în locurile ce ne-au fost hărăzite de Pronia Cerească. 

Ni se cere toleranţă faţă de nedreptatea ce ni s-a făcut la 1812, la 1940, la 1944 şi 
ni se mai face prin Actul Final de la Helsinki! 

Ne-am înşelat amarnic crezând că pauperizarea prin colectivizare va deveni un... 
bun al tuturora! 

De când lumea au fost oameni avuţi şi oamen nevoiaşi. Iar un om cu frică de 
Dumnezeu nu-1 lasă pe semenul său să moară de foame. 

Aşa cum au făcut ruşii de la Chişinău, ducându-ne cu miile în mormânt prin 
înfometare! 

Blestemaţi să fie acei, care dintr-o ţară au făcut şi mai fac două! 

XXVI 

Cine sunt basarabenii? Un popor care constituie totalitatea unei ţări, zise 
Republica Moldova? 

Sau o ramură dintr-un pom a cărui coroană s-a întins în aria-i geopolitică „din 
Hotin la Vatra Domei”, „de la Nistru pân’la Tisa” şi din Dunăre la Mare? 

Cine sunt basarabenii? Purtătorii unei limbi separate de cea a neamului întreg? 

Sau ai limbii ţării de la care au fost rupţi în atâtea rânduri de unul şi acelaşi 
duşman din răsărit? 

Sunt întrebări ce trebuie să ni le punem - mic, mare, tânăr şi bătrân. 

Mai ales al acest sfârşit de secol şi de mileniu când acuitatea lor, a întrebărilor, 
devine mai evidentă ca oricând. 

Sfârşit de secol şi mileniu ale autodeterminării naţionale a popoarelor, când 
proporţiile de expansiune, asimilare şi colonizare devin anacronice chiar şi pentru... 
Patagonii! 



Ruptă cu forţa armată de la cele nouă surori ale sale, mândre şi volnice, vrea ori nu 
vrea rusul, Basarabia, şi cea de la sud şi cea de la nord, se împleteşte organic cu ele într-o 
singură cunună. 

Să se mai îndoiască oare cineva că, până la urmă, va veni o primăvară când în 
Hora Mare a plaiurilor străbune se vor prinde, ca la 1918, toate cele zece fete ale Ţării 
Româneşti? 

Până atunci, blestemaţi să fie acei, care dintr-o ţară au făcut şi mai fac două! 

XXVII 

Să credem în destinul de stăpâni ai brazdei strămoşeşti! 

Să credem atâta timp cât, spre deosebire de alte specii ale faunei terestre, avem 
privilegiul de a gândi. 

Şi de ce nu, aşa cum gândeau moşii şi strămoşii? 

O ştim: toţi românii din lungul Prutului, de o parte şi de alta a malurilor lui, aveau 
impresia că pierduseră câte o mână: unii dreapta, alţii stânga. 

Podurile nu mai erau poduri şi vadurile - vaduri. 

Oamenii - bătrâni, tineri, copii - contrariaţi şi speriaţi, se priveau de la distanţa 
lăţimii râului, dar nu puteau să-şi strige păsul ca în ajun. 

Pluguri şi buldozere ruseşti, păzite de grăniceri ruşi pe pământ românesc, 
netezeau pe malul stâng fâşii de pământ ce deveneau graniţă între fraţi. 

Mama nu mai putea să treacă cu luntrea la fiică şi fiica la mamă ca să-şi ducă o 
ulcea de lapte sau o farfurie cu plăcinte scoase din cuptor. 

Cele câteva minute care le despărţeau pentru a trece râul deveneau peste noapte 
luni şi luni de aşteptare a permisiunii ruseşti de a merge în ospeţie la rude. 

Şi nu pe oriunde, ci numai pe la Ungheni! 

Şi nu când ar fi vrut, ci o dată la doi ani! 

Şi bagajul le era scuturat de vameşi ruşi! 



Se destrăma acea unitate naţională în care românii din stânga Prutului nu mai 
aveau patrie. 

Blestemaţi să fie acei, care dintr-o ţară au făcut şi mai fac două! 

XXVIII 

Celor mulţi le-a fost dat să ducă greul cel mare. Mai întâi au fost lipsiţi de puţinul 

pe care îl aveau: cal, vacă etc. 

/\ 

începu apoi să li se bage în cap imbecilităţi care nu le spuneau nimic: exploatator, 
exploatat, revoluţionar, antirevoluţionar, reacţionar, chiabur etc. 

Trecutul le fu declarat putred. Trecut ce îşi trăise traiul odată cu izgonirea 
„ocupanţilor români”. 

Iar românul basarabean, fără să crâcnească - „buna cuviinţă” nu i-o permitea -, 
strângea din umeri. Iar urechile îi erau roase cu aşa cuvinte neînţelese ca: partid, Lenin, 
Stalin şi puterea sovietică. 

Şi românul basarabean tăcea. Doar rareori zâmbea pe sub mustaţă. Că, de, nu era 
să plângă omul. Că, de aia-i bărbat - să nu plângă! Era ceea ce începu să se numească 
supuşenie oarbă. Iar promotorii acestui nou model de viaţă, toţi veniţi de peste Nistru, 
jubilau. 

Lipsa de libertate devenea normă de conduită, în timp ce fărădelegea rusească 
călca în picioare personalitatea omului ca descendent al neamului din care se trage. 

Un dezmăţ de îndobitocire, nemaivăzut pe meleagul nostru! Dezmăţ de care, spre 
cinstea lor, aşa neamuri ca estonienii, lituanienii, polonezii, cehii - nici n-au vrut să audă! 

Ca la noi - la nimeni! 

Blestemaţi să fie acei, care dintr-o ţară au făcut şi mai fac două! 

XXIX 

E greu de găsit un alt cotropitor pe lume care să fi încurcat mai diavoleşte iţele 


istoriei. 



Dar tot atât de greu este să mai găsim un alt popor pe lume care să admită în aşa 
hal să i se încurce iţele istoriei. 

Fără a sta pe gânduri, basarabeanul şi-a asumat numele de „moldovan”! 

Apoi, fără strângere de inimă, şi-a spus că cei 44.422 de kilometri pătraţi nu mai 
fac ceea ce se cheamă Basarabia, ci republica moldovenească sovietică şi socialistă! 

Nu s-a mişcat, româneşte, nici măcar din degetul mic şi atunci când rusul ne-a zis 
că Nordul Bucovinei, Hotinul, Izmailul, Cetatea Albă şi Chilia nu sunt ale României, ci 
ale Ucrainei! Că ale Ucrainei sunt şi Dunărea, şi Marea, şi Limanul! 

Nici prin gând să ne treacă a striga în auzul lumii întregi că toţi băştinaşii acestor 
meleaguri ştefanine vorbeau şi scriau româneşte! 

Fărâmiţarea teritorială, la cheremul rusului, urmărea dezrădăcinarea noţiunii de 
Basarabia care, prin asociere ne duce cu gândul la cele zece provincii româneşti de când 
lumea. 

Astăzi, Basarabia, are o singură localitate pe malul românesc al Dunării - satul 
Giurgiuleşti! Denumire ce trezeşte profunde sentimente naţionale româneşti. 

Blestemaţi să fie acei, care dintr-o ţară au făcut şi mai fac două! 

XXX 

Herţa, Buda Mare, Buda Mică, Lunca, Molniţa, ca să luăm doar cinci localităţi din 
cele douăzeci acoperite de creionul lui Molotov, atunci când contura harta ultimativă a 
Nordului Bucovinei. 

Douăzeci de sate şi târguri din judeţul Dorohoi, care, niciodată în istorie, n-au 
făcut parte din Bucovina propriu-zisă! 

Cemauca Hurmuzăcheştilor - la ucrainieni! 

Storojineţul lui Iancu Flondor - la ucranieni! 

Herţa lui Gheorghe Asaci - la ucrainieni! Asachi, a cărui statuie, pentru că 
introdusese la timpul său învăţământul în limba română, dispăru într-o noapte din centrul 
Hertei! 

Iar când un învăţător le deschise ruşilor ochii că la 1859 Asachi se situase pe 
poziţii antiunioniste, autorităţile sovietice de la Cernăuţi vrură să revină asupra hotărârii 
lor nesăbuite. 

Era prea târziu: bustul iluministului, trântit cu tancul la pământ şi târât prin tot 
orăşelul, fusese deja topit! 

Dispărea o operă de artă, iar împreună cu ea o frumoasă istorie, de rând cu atâtea 
altele dispărute sub şenile de tancuri ruseşti pe tot cuprinsul Basarabiei şi Nordului 
Bucovinei. 

Atrocităţi ce, paradoxal, au contribuit la trezirea conştiinţei naţionale româneşti 
din ţinuturile înstrăinate. 

Blestemaţi să fie acei, care dintr-o ţară au făcut şi mai fac două! 

XXXI 

Mi-a fost dat, prin ironia soartei, să cer şi să organizez în 1956 postul de radio în 
limba română „Aici Cernăuţi”. 

Nordul Bucovinei, ca şi cel al Basarabiei, plus ţinutul Herţei, erau cuprinse de o 
adevărată euforie naţională: unii ziceau că s-au dus ruşii, alţii susţineau că abia după 
aceea se vor duce! 

Iar scrisorile veneau cu zecile în fiecare zi. Unii cereau să fie transmis la radio 
Imnul Regal, alţii - Pe-al nostru steag, alţii - Tricolorul etc. 

Mulţi întrebau, dacă nu se poate să treacă şi prin satul lor Gică Petrescu, Dorina 
Drăghici, Ioana Radu? 

într-o zi, mi se aduse un plic deschis, însângerat! Scoţând scrisoarea, din ea căzu o 
insignă comsomolistă strivită în aşa hal încât chipul lui Volodia Ulianov dispăruse de pe 
ea! 

„Roşul cu care vă scriu, trădătorilor, nu e cerneală. Este sângele meu. Când o să 
vină ai noştri, să ştiţi că primii în care o să băgăm cuţitele o să fiţi voi, cei de la 
redacţie!... 



Cum puteţi spune atâtea minciuni despre prietenia de veacuri dintre ruşi, ucraineni 
şi moldoveni?... 

De ce nu spuneţi niciodată că Cernăuţiul este al românilor şi nu al ruşilor?” 

O duşmănie pentru care, după cum s-a aflat, tânărul bucovinean fu condamnat fără 
proces public, la 25 de ani de închisoare. 

Blestemaţi să fie acei, care dintr-o ţară au făcut şi mai fac două! 

XXXII 

Ieşeau oamenii din ascunzişuri odată cu soarele. Ieşeau în ogradă, dacă o mai 
aveau, şi înţelegeau de ce vecinul din dreapta sau din stânga nu mai trebăluieşte prin 
gospodărie. Se uitau unul la altul şi rar cineva îndrăznea să zică: 

- L-au ridicat şi pe el, păgânii! 

La mijloc era acea pază bună ce trece primejdia rea. Ceea ce putea să facă omul, 
fără să mai ştie cineva, era că în nopţile ce urmau nu se mai culca în casă, ci prin găuri 
scormonite prin şire de paie, prin văgăuni împădurite, în ocol cu gâştele, care 
reacţionează la cel mai mic zgomot neobişnuit, pe la rude, prieteni de nădejde. 

Abia după dispariţia marelui tiran, basarabenii scăpaţi de închisori şi deportare, 
începură să spună deschis: 

— Mare noroc am avut! 

Dar cum să trăieşti fără cei cu care te-ai născut, ai crescut, ai nuntit, ai cumătrit? 
Fără cei care, vinovaţi fără vină, au fost duşi la munci de exterminare?!... 

Cum să trăieşti cu inimă uşoară printre cei întorşi acasă fără mâini, fără picioare, 
nebuni, bolnavi de tuberculoză? 

Cum să te uiţi în ochii celor zişi reabilitaţi fără dreptul de a-şi recăpăta casa şi tot 
ce le fusese furat de cei care îi duseră de acasă? 

Cum să vieţuieşti laolaltă cu zbirii care i-au pus în listele de deportare pe cei mai 
cumsecade oameni? 

Blestemaţi să fie acei, care dintr-o ţară au făcut şi mai fac două! 




XXXIII 

Natura bogată, clima caldă, fertilitatea solului şi ospitalitatea basarabeanului au 
atras tot felul de oaspeţi nepoftiţi: ruşi, ucraineni şi alte lăcuste zis sovietice. 

Ca pe timpul lui Traian! 

Cu singura deosebire că atunci lucrurilor li se zicea pe nume: colonizare şi 
colonişti. 

Colonişti romani care, spre deosebire de „moscali şi hoholi” (ucraineni), ne-au 
adus civilizaţie, credinţă, bunăstare, demnitate şi gintă cu care se mândreşte o lume 
întreagă! 

E greu de spus care o fi fost în Dacia Traiană producţia de fructe şi cereale. 

Ceea ce se poate afirma este faptul că aceste alimente de bază nu erau rupte de la 
gura autohtonului, cum a făcut-o rusul de-a lungul a cinci decenii sovietice! 

Vorba din bătrâni: boii ară şi caii mănâncă! 

Dar şi caii, sărmanii, au ajuns raritate de muzeu în Basarabia. 

Ce face însă un rocot de tractor rusesc ruginit şi hodorogit în larg de arătură, fără 
suflet de om pe ea, pe lângă bourenii din poveste care, „la auz de doină, arau ţelină şi 
moină” şi cu vorba de „hăis-cea înflorea deal şi vâlcea”? 

Unde eşti plugar român, de neam harnic, neam creştin? Unde-ţi sunt răzeşii? 
Unde-ţi sunt plăieşii? 

Blestemaţi să fie acei, care dintr-o ţară au făcut şi mai fac două! 

XXXIV 

„Bine mai era odată”, vorba cântecului! Când ţăranul se înţelegea pre limba lui cu 
orăşeanul. 

Astăzi, ajuns la Chişinău sau Cernăuţi, românul de la ţară, în afară de „net” sau 


„negzea”, nu înţelege nimic. 



Merge pe uliţa Ruscaia din Cernăuţi, fosta stradă Romană, sau Novosibirscaia din 
Chişinău, şi se gândeşte la soarta compatrioţilor săi din Hotin, Storojineţ, Cetatea Albă, 
Izmail! Localităţi româneşti dăruite ucrainenilor pentru asimilare. 

Merge „Moş Ion Roată” şi se gândeşte că au avut oamenii limba lor şi n-o mai au. 
Că au avut Mare, Carpaţi, Dunăre, Liman cu nămol curativ şi nu le mai au. 

I le-a luat pe toate rusul! Că pentru oamenii simpli ucraineanul tot rus înseamnă! 

Paradoxal, dar calamitatea limbii ruse schimonosite îl împrieteneşte adesea pe 
basarabean cu alte jertfe ale expansionismului rusesc: estonieni, letonieni, lituanieni etc. 
îi împrieteneşte şi-i predispune la discuţii despre cei care au luat cârma de la ţarism cu 
atâtea fărădelegi pe care, totuşi, nu le abandonează! 

Să creadă el, românul basarabean, că este frate cu rusnacul de dincolo de Ural şi 
nu cu românul de peste Prut? 

Să creadă rusul că basarabeanul nu ştie de ce gurile de foc ale cetăţilor de pe 
Nistru sunt îndreptate spre Răsărit şi nu spre Apus? 

Blestemaţi să fie acei, care dintr-o ţară au făcut şi mai fac două! 

XXXV 

Un adevăr ce nici nu se mai cere documentat: limba noastră cea română tine treaz 

sentimentul unităţii româneşti! 

Suntem totuşi datori a apela la dovezi de ordin ştiinţific. Mai ales atunci când ne 
este denaturată în mod tendenţios şi şovin identitatea de gintă şi neam, când ni se 
scâmăvesc denumirile de localităţi etc. 

Să apelăm, să zicem, la toponimul de „Larga”, cu zeci de echivalente de-a lungul 
şi de-a latul Transilvaniei, Munteniei, Olteniei, Moldovei etc. 

Toponim pe care îl găsim şi în Tribalia. Larga şi nu „Şirocaia”, cu care, de la 1944 
încoace, ne-a fost împânzită Basarabia! 

Să apelăm la istoriografi, arheologi şi lingvişti străini cu nenumăratele lor atestări 
imparţiale: la italianul Antonio Bonfini care scrie că năvălitorii din răsărit n-au izbutit să 



„facă să dispară coloniile romane şi legiunile din Dacia Felix pe care le vedem vorbind 
încă limba Romei”. 

Să ne referim la istoricul francez Jules Michelet care, vorbind de rezistenţa 
românească în faţa tuturor năvălitorilor de peste Nistru, constata, la 1854: 

„Temelia acestei rezistenţe e un principiu viu care păstrează intact tot ce i-a rămas 
românului din străbuni: îmbrăcăminte, obiceiuri, limba şi mai ales marele său nume de 
român.” 

Blestemaţi să fie acei, care dintr-o ţară au făcut şi mai fac două! 

XXXVI 

Să nu uităm de nobleţea seminţiei noastre! Să nu uităm de originea noastră din 
străfunduri de istorie! Să nu uităm şi să luptăm pentru ea cu preţul vieţii! 

Aşa cum au făcut-o cu un curaj fără seamăn, la 1949, românii din Roşa 
Cernăuţilor. Deşi erau în plină teroare stalinistă. 

Trei mii de paşapoarte cu menţiunea de „moldovanin” au fost anulate şi transcrise 
cu „naţionalitatea -român”! 

Era una dintre cele mai mari victorii antisovietice din această suburbie de la 
poalele Ţeţinei lui Ştefan cel Mare! 

De acest precedent a vrut să profite şi populaţia băştinaşă din Hotin, Noua Suliţă, 
Herţa, Storojineţ, Cetatea Albă, Izmail etc. 

Băţul însă dintotdeauna are două capete: neputându-şi găsi un loc mai ca lumea 
din cauza ucrainizării mulţi luau drumul Basarabiei. 

Dar aici nu se putea aranja: din cauza... „naţionalităţii româneşti”! 

Drept care, la prima schimbare a paşaportului, românul bucovinean devenea... 
moldovean! Şi n-au avut cui se plânge. Bucureştiul era mai hain ca Moscova şi Kievul! 

Cât despre rolul cuvântului de protest în faţa asupritorului, rolul cărţii şi cel al 
ziarelor de limbă română în menţinerea şi trezirea sentimentului naţional românesc era 
redus la zero! 



Blestemaţi să fie acei, care dintr-o ţară au făcut şi mai fac două! 

XXXVII 

/V 

In trecutu-i zbuciumat Basarabia s-a aflat în nenumărate rânduri la strâmtoare. Şi 
de fiecare dată trăitorii săi de bună credinţă românească n-au trădat-o. 

Adevărul ei istoric era trecut din generaţie în generaţie. Doar rareori a fost atestată 
o supuşenie aparentă în faţa veneticilor porniţi să calce în picioare tot ce a avut şi are 
românul mai scump pe lume: limbă şi gintă. 

Cum e cazul zisei ei statalităti de la 1944 încoace. 

Un bir cu fugiţii în numele unei pretinse independenţe. Bir pe care de l-ar fi plătit 
vreodată străbunii noştri cei de demult, Basarabia n-ar mai exista astăzi ca noţiune 
teritorială şi naţională alături de celelalte nouă provincii româneşti. 

Iar de ne vom lăsa vreodată despuiaţi de virtuţile noastre de neam, de vom renunţa 
la ele în numele unei ideologii străine de firea noastră de oameni aşezaţi, nu vom mai fi 
ceea ce suntem de două mii de ani de o parte şi de alta a poalelor carpatine: o coloană 
vertebrală ce „nici se pleacă, nici se’ndoaie”! 

N-a fost oare Basarabia îndeajuns de biciuită de ureadnici mustăcioşi, ca să mai fie 
impilată de aceiaşi „urşi” îmbrăcaţi în piele de oaie? 

Un lucru e cert: ruperea basarabenilor de ţara lor nu le va şterge nicicând din suflet 
amintirile unui trecut de glorie românească şi dorinţa regăsirii noastre naţionale. 

Blestemaţi să fie acei, care dintr-o ţară au făcut şi mai fac două! 

XXXVIII 

Mass-media promoscovită, în frunte cu televiziunea de la Chişinău, se opinteşte să 
înrădăcineze în minţile celor mulţi noţiunea de „moldovean” pentru basarabeni. 

Prin cultivarea acestei aberaţii se pretinde la existenţa a două popoare: român şi 
moldovenesc! 

De unde, respectiv, două literaturi, două istorii, două geografii, două... folcloruri! 

Şi... două Ţări! Una cu capitala la Bucureşti, alta - cu capitala la Chişinău! 



Tot ce-i românesc: cărţile, ziarele, filmele, valorile artistice irită tagma 
îmbuibaţilor rusofilizaţi din capitala Basarabiei. 

Cauza este mesajul lor care trezeşte sentimente naţionale în mijlocul populaţiei 
băştinaşe. Lucrul diametral opus în raport cu mâzgâliturile zişilor patriarhi ai zisei 
literaturi „moloveneşti”: dragoste năţărmurită faţă de muscal! 

Putem noi, românii, renunţa la unitatea noastră naţională pentru care, cum zicea 
Bălcescu, „Mircea cel Bătrân şi Ştefan cel Mare se luptară toată viaţa lor îndelungată şi 
traseră asupră-le năvălirea îngrozitoare a turcilor, pentru dânsa Mihai cel Viteaz cade ucis 
în câmpul Torda, pentru dânsa Şerban Cantacuzino bea otravă, pentru dânsa Horia moarte 
cumplită pe roată sufere...”!? 

Pentru dânsa, deci, pentru unitatea noastră naţională românească! 

Blestemaţi să fie acei, care dintr-o ţară au făcut şi mai fac două! 

XXXIX 

Stupiditate a stupidităţilor: timp de o sută cincizeci de ani alfabetul latin, rebotezat 
de şovinismul moscovit în „alfabet românesc”, a fost dat anatemei şi înlocuit cu 
încârligăturile cirilice! 

O laşitate a basarabenilor, spre deosebire de georgieni să zicem, şi un „merit” al 
şefilor Basarabiei care nu vorbeau limba autohtonilor şi cărora le venea peste măsură de 
greu să înveţe un alfabet de care nu se loviseră vreodată prin coridoarele universităţilor 
sovietice. 

Şi rar cine îndrăznea să spună că cirilica e tot aşa de adecvată limbii române ca 
grafica chinezească celei ruse! 

Rar cine, pentru că pretinşii cărturari de croială sovietică, în frunte cu scriitorii, 
fugeau de primele rânduri ale luptei pentru românism, zicând cu laşitate că, în condiţiile 
nesfârşitelor ierni ruseşti, e greu să faci cu o rândunică primăvară românească! 

Nimic mai neadevărat şi mai demobilizator! Chiar dacă critica literară de pe malul 
Bâcului trata întruna procesul formării „omului nou”. Proces pe al cărui parcurs scriitorul 



era chemat să-şi ducă la îndeplinire „nobila misiune de oglindă veridică a realităţii 
socialiste”. 

Critica literară zicea şi ea că sarcina scriitorului este de „a fotografia omul nou în 
toată măreţia şi emanciparea lui în impozanta-i figură de stăpân al vieţii noi”. 

Blestemaţi să fie acei, care dintr-o ţară au făcut şi mai fac două! 

XL 

An de an s-a trăit cu cuţitul în spate când venea vorba de apartenenţa noastră la 
ginta latină. 

Ne vedeam nevoiţi să nu uităm de acea pază bună ce trece primejdia rea. 

Curajul însă nu ne-a lipsit niciodată. 

Cu prilejul a două milenii de la naşterea lui Ovidiu, cel care a fost şi rămâne 
pentru noi marele poet al Romei, la Chişinău a fost ales un spectacol din repetoriul 
bardului de la Mirceşti. 

S-a găsit de cuviinţă să se accentueze nemurirea latinităţii noastre printr-un detaliu 
original şi semnificativ. 

Pe fondul ruinelor veşnicului oraş, Ovidiu recită o strofă din Monument despre 
săvârşirea unei lucrări „ce nici a lui Zeus mânie, nici fierul, nici focul, nici timpul ce 
roade nu-1 pot nimici”. 

Ţintuit ca o statuie în faţa cortinei trase, Ovidiu ne prezice o viaţă veşnică şi în 
epilogul din aceleaşi versuri. 

Iar spectatorul basarabean, setos de tot ce-i latin şi românesc, era în delir: se scotea 
la lumină un mărgăritar al tezaurului fără de preţ al moştenirii spirituale româneşti. 

Era o piatră de hotar între românitatea basarabeană şi rusificarea ce se dezlănţuia 
cu furie nebună. 

Era un moment crucial, de înviere din „morţi, cu moartea pre moarte călcând”, ce 
voia să spună că n-a fost născut rusul care să ne poată înfricoşa cu frică de moarte. 

Blestemaţi să fie acei, care dintr-o ţară au făcut şi mai fac două! 



XLI 

Praf şi pulbere se alegea din tot ce aveam: petec de ogor din străbuni. „Ogorul 
meu cu mândra mea” pe care, vorba cântecului, „doar Dumnezeu le poate lua...”. 

Vremuri de restrişte au făcut ca plugarul de ieri să nu mai vrea să meargă în urma 
plugului. 

Nu vrea, pentru că Măria Sa Pământul nu mai este al Măriei Sale Plugarul. 

Şi feciorul de ţăran începe să fugă de răcoarea brazdelor străbune. 

Să fugă, ducându-se să dea admiterea la facultate. E matematician şi trece cu 
succes concursul. 

Dar nu cunoaşte limba lui Lenin. N-o cunoaşte, pentru că la ţară n-o vorbeşte 
nimeni. 

La oraş însă se vede pocnit cu ea drept în numele tatălui: încep lecţiile de fizică şi 

matematică care, o, Doamne! - se ţin în limba rusă. 

/\ 

Ii vine să-şi ia lumea în cap. Dar tace chitic. Dispoziţia de sus o ştie de acum şi el: 
cui nu-i convine - să plece acasă la colhoz! 

Nu-i ajunge aerul! Porneşte pe străzile oraşului cu inscripţii kilometrice: 
Moscovscaia, Leningradscaia, Irkutscaia, Cenoviţcaia, Hotinscaia... 

Nu era uşor „să ne îngrijim dar copiii zi şi noapte”, cum zicea Elena Hurmuzachi, 
„ca să rămâie Români care să-şi iubească naţia şi limba cu tot focul inimilor lor”. 

Blestemaţi să fie acei, care dintr-o ţară au făcut şi mai fac două! 

XLII 

La răsărit, miază-zi şi asfinţit sclipeşte o stea verzuie. O stea pe care o vedem în 
amurg de seară şi în zori de zi. 

Numele ei îl purta postul de radio al tineretului dintre Nistru şi Prut. 

Nume dus pe aripi de eter în tundră şi taiga, pe pământuri desţelenite, pe Usuri şi 
Amur, peste tot unde tineretul băştinaş era înstrăinat cu bâta şi zăhărelul în anii de 
nemiloasă oblăduire sovietăci „autohtonă”. 



La auzul strofei cu „Luceafăr blând, alunecând pe-o rază”, gândurile zburau la 
Ipoteştii lui Eminescu, la Humuleştii lui Creangă, la Mirceştii lui Alecsandri, la Cetatea 
lui Bucur. 

Era o evocare a tinereţii străbunilor şi a faptelor lor de arme dintr-un Codru al 
Cosminului, de la Lipnic, trezind sentimente adânci de unitate naţională românească. 

Scrisorile veneau zilnic cu zecile şi sutele de la Cernăuţi şi Suceava, de la Herţa şi 
Dorohoi, de la Hotin şi Bârlad, de la Orhei şi Iaşi, de la Izmail şi Galaţi, de la Chişinău şi 
Bucureşti... 

Veneau! Până când, în 29 Octombrie 1970, postul de radio „Luceafărul” a fost 
desfiinţat! 

Prea puternice şi durute erau sentimentele de românism pe care le trezea el în 
sufletul basarabenilor, lucru ce nu puteau să-l înghită la infinit autorităţile moscovite de la 
Chişinău. 

Blestemaţi să fie acei, care dintr-o ţară au făcut şi mai fac două! 

XLIII 

Le-a fost dat şi basarabenilor să cunoască noţiunea de „disident”. Mai mult din 
auzite. Căci pe la ei n-a prea făcut pui. Deşi basarabenii îi alăturau şi ei nişte calificative 
consacrate: disidenţă politică, disidenţă religioasă, disidenţă literară. Niciodată însă 
„disidenţă ţărănească”! Cu toate că, în fapt, doar asta din urmă a avut loc cu adevărat. 

A fost şi rămâne o nedreptate pentru stăpânii ogoarelor. Pentru că ţăranii au fost 
acei care au spus primii: nu vrem colhoz, nu vrem sovhoz! Vrem biserici! 

/\ 

Şi tot ţăranul a fost acela care a avut curajul să-i spună rusului: „Inscrie-mă, 
tovarăşe, vacă!” Vacă, pentru că vaca primea trei kilograme de porumb pe zi, pe când el - 
doar 200 de grame! El a fost acela care a înfundat mai mult decât alţii Siberia. 

Tot el, ţăranul sovietizat pe nepusă masă, n-a dat şi nu dă bir cu fugiţii în faţa 
curselor ce i se întind. Populaţia rurală a fost aceea care a sporit an de an, pe când cea a 
oraşelor a crescut prin venirea celor din adâncurile fără fund ale Rusiei. 



Satele basarabene sunt sate mari ce numără între o mie şi şase mii de locuitori! 
Numai că aceste izvoare de suflu naţional au fost şi sunt lipsite de posibilitatea de a-şi 
aduce contribuţia la propăşirea neamului întreg. 

Or, o ţară cu ţărani săraci nu poate fi bogată! 

Blestemaţi să fie acei, care dintr-o ţară au făcut şi mai fac două! 

XLIV 

Din acel creştet de vară al lui patruzeci şi unu, când oamenii cei mai buni dintre 
cei buni au fost ridicaţi în miez de noapte şi duşi nimeni nu ştia unde, vântul Siberiei 
vâjâia zi şi noapte pe la urechile tuturor. 

Deşi înainte de cel de al doilea congres al scriitorilor sovietici din Basarabia 
atmosfera ideologică părea mai „sănătoasă” ca oricând. 

Dar se ridică la tribună un învăţător de prin părţile Râşcanilor şi zise: 

- Nu e greu a înşira braşoave, chiar şi de la această înaltă tribună, „când nimic nu 
ai a spune”. Dar ce să facă pedagogii când se ridică câte un elev şi întreabă unde ar putea 
citi „Doina” lui Eminescu? 

/V 

îndrugăm noi, desigur, verzi şi uscate, ca să ieşim din încurcătură. Elevul însă 
rămâne decepţionat şi din acest moment el nu mai are în faţa lui un dascăl, ci un laş. 

Sau cum porunciţi să procedăm cu alt vers al marelui nostru poet: „Ce-ţi coresc eu 
tie, dulce... Moldavie?”... 

Iar de la balcon răsună o voce: 

- Să se scrie pe stema republicii Moldavscaia Respublica şi să terminăm cu 
impostura!... 

Aşadar, în Basarabia, vorba lui Pumnul, naţionalitatea nu era şi nici nu este 
„dumnezeiescul, vecinicul şi deodată cu omul născutul drept, de a se folosi de limba sa în 
toate treburile vieţii”. 

Blestemaţi să fie acei, care dintr-o ţară au făcut şi mai fac două! 

XLV 



Cortina începe a-şi plisa faldurile şi te pomeneşti pe aripile unei lumi de basm: 
lumea Doinei şi Mioriţei. 

Rostind aceste cuvinte, fără să vrei, gândul te duce la lăutarii de altădată. 

Şi vezi parcă aievea, unul lângă altul, fluierul, ţambalul, cimpoiul, cavalul, 
taragotul, naiul, vioara, mânuite de virtuoşi ai timpurilor. 

Ca în toată România! 

Glasul lor răsună ba visător, ba lin, ba năvalnic şi săltăreţ, ca să treacă la 
neîntrecutele cântece de leagăn, la Ciocârlie, la Balada viorii... 

Ca în toată România! 

Asculţi vorba asta din bătrâni şi de fiecare dată o simţi tot mai săgetător. 

Ţi-e dragă limba ei pe care o înţelegi şi care îţi atinge cele mai gingaşe strune ale 
sufletului. 

Ca în toată România! 

Priveşti cu drag la aceşti maeştri ai arcuşului şi te gândeşti la un Barbu Lăutaru, la 
un Ciprian Porumbescu, la un George Enescu, care au adus până la noi din negură de 
vremi taina artei noastre muzicale. 

Ca în toată România! 

Iar când se stinge ultimul acord nu poţi să nu repeţi lauda marelui Liszt adusă 
lăutarilor români: 

— Ce frumos cântaţi! 

Blestemaţi să fie acei, care dintr-o ţară au făcut şi mai fac două! 

XLVI 

Nimic mai detestabil decât „minoritarul rasificat”, cum susţinea monstrul din 
Simbirsk. 

Pentru că, ce altceva decât aburcarea spre vârful piramidei a vrut să însemne spusa 
unor minoritari autohtoni basarabeni, când afirmau că „acest domnitor feudal n-a fost 
chiar atât de mare cum vor să-l facă unii”? 




De unde şi pretextul că postamentul monumentului de cărămidă trebuie înlocuit cu 
unul de piatră. 

Mai întâi statuia a fost împrejmuită cu un gard înalt-înalt! Apoi - împinsă cu 15 
metri îndărăt. 

Astfel, în Piaţa Mitropoliei din Chişinău, pe primul plan nu mai apărea 
monumentul lui Ştefan cel Mare, ci granitul Roşu al lui Ulianov-Lenin. 

De jur-împrejurul monumentului a fost sădit un rond de flori fără să se lase vreo 
cărăruie. 

Astfel, florile nu mai puteau fi depuse cu dragoste şi pietate, ci azvârlite de la 
distantă. 

Iar pretextul fariseic al aceluiaşi minoritar suna ca un clopot: 

— Nicăieri în lume nu se pun flori la monumentele istorice! 

Totuşi, neorganizate de nimeni, cum se făcea zi de zi la granitul lui Lenin, ci 
aruncate şi căzute la întâmplare, florile lui Vodă Ştefan nu lipseau niciodată... 

Blestemaţi să fie acei, care dintr-o ţară au făcut şi mai fac două! 

XLVII 

N-a avut niciodată ţinutul nistrean teatru în fiecare oraş. Cu atât mai mult intr-un 
târguşor sau în vreo comună de frunte. 

Şi nici aşa-zise cinematografe în care să urle până în miez de noapte megafoanele 
cu „şiroca strana maia rodnaia”, („larg se-ntinde ţara mea natală”). 

A avut însă în mai toate aşezările omeneşti centre şi cămine culturale în care 
ţăranii nu dârdâiau de frig cu gulerele ridicate şi cuşmele trase pe ochi. 

Le păşea omul pragul cu pietate şi îmbrăcat de sărbătoare, deşi nu era mânat de 
nimeni „la club”, cum se zice azi pe la noi. 

Cluburi, în care se joacă cazaciocul, se bate „bâza”, se fac bătăi „soră cu moartea” 
etc. 



Şi filme! Filme - cât încăpea! Cu Lenin şi despre Lenin! Cu Stalin şi despre 

Stalin! 

Cămine culturale pe ale căror scene se dansa, se cânta, se jucau piese de adevărat 
suflu românesc. 

Şi nimeni nu se întreba dacă cutare sau cutare manifestaţie culturală trezeşte 
numai emoţii, iar raţiunea ţi-o lasă pasivă. 

Nimeni nu împuia capul nimănui cu statistici sterile despre creşterea „năvalnică” a 
nivelului material al celor mulţi etc. 

Şi lumea trăia în linişte şi pace. 

Blestemaţi să fie acei, care dintr-o ţară au făcut şi mai fac două! 

XLVIII 

Decenii în şir a stat românul cu lacătul la gură. Stătea şi nu putea să-l deschidă. Nu 
putea pentru că era la Kremlin cheia, la partid. 

„Partidul lui Lenin şi Moscova-mamă”. 

Cuvântul „libertate” devenise un cuvânt aducător de rele. Căci, oricare i-ar fi fost 
contextul, asocierea era una: Siberia! Libertatea de expresie era Siberie, libertatea 
scrisului - Siberie, libertatea tăcerii - tot Siberie vroia să zică! 

Căci, dacă omul nu vroia să ia cuvântul o dată, de două ori, era luat la ochi de cei 
de la partid şi asta numai bine nu putea să-i aducă. 

De ce tace omul? Pentru că poartă nişte gânduri ascunse. Iar odată purtate şi 
neîmpărtăşite, ele, gândurile, nu corespund tiparelor. 

De unde şi spărtura. O spărtură dintre cei atotputernici şi cel suspectat. Spărtură cu 
întrebarea fatală: 

— Te uiţi peste Prut? 

Şi nepocăitul era dat pierzaniei!... 

Nici să-i treacă prin gând asupritorului că ne-a fost hărăzit a îndura adevărul de o 
viaţă al unui mare poet persan ce zicea: 



„A trăi far’de tine şi afară de tine, o, patria mea scumpă!, se poate, dar o asemenea 
viaţă e mai groaznică decât a muri mii de ori şi iară a învia pentru o clipă.” 

Blestemaţi să fie acei, care dintr-o ţară au făcut şi mai fac două! 

XLIX 

/\ 

In toate timpurile şi dintotdeauna ne-am scris istoria cu sânge. 

Şi, de asemenea, în toate timpurile cărturarii au încondeiat-o aşa precum a fost. 
Cum a fost şi nu cum vor să ne-o facă pseudoistoricii, de la 1944 încoace. 

După cum, de asemenea, în toate timpurile pseudocărturarii au falsificat-o la 
porunca celor interesaţi în a o falsifica. 

Şi nu numai pe a basarabenilor lui Stamati-Ciurea, pe a bucovinenilor lui Flondor, 
ci şi pe cea a României întregi. Căci, nu poate exista decât o singură Moldovă, cea a lui 
Ştefan Vodă! 

Iar malurile line ale Prutului, în comparaţie cu cele ale Nistrului, nu separă lunci 
diferite, ci fac una şi aceeaşi luncă - Lunca Prutului. 

Lunca unuia şi aceluiaşi neam, a uneia şi aceleiaşi Moldove. 

Şi porneşte ea, această pseudoistorie, s-ar părea, de la lucruri de nu prea mare 
importanţă. 

O schimonosire toponimică, când din Chişinău se face Kişiniov, când Cetatea 
Albă devine Belgorod-Dnestrovsc, când Adâncatei i se zice Gliboca, iar din Cunună - 
Cononov se face. 

Şi asta în timp ce „Poporul este trupul, ear’limba este sufletul naţiei...”. 

Blestemaţi să fie acei, care dintr-o ţară au făcut şi mai fac două! 

L 

Mai trebuie dovedit oare faptul că albul e alb şi negrul e negru? 

Atâta timp cât există în coastele noastre daltonici şi conjuncturişti, trebuie! 

Şi s-o facem cu toată insistenţa şi consecvenţa de români! Atât în ţară cât şi peste 


hotare! 



S-o facem şi să aducem dovada noastră irevocabilă: graiul neamului! 
Tradiţiile, trecutul, viitorul! 

Iar un viitor, demn de numele ce-1 purtăm, poate fi clădit numai prin trecutul 
nostru de sedentari „înveteraţi”. 

Herodot, referindu-se la Tyras, ne spune că acesta trage graniţă, pe de o parte între 
daci romanizaţi, ce-şi trăiesc aici dintotdeauna traiul prin traci şi geţi, iar pe de alta - 
neamuri ajunse la hotarele Daciei Romane abia pe timpul năvălitorilor asiatici, printre 
care şi slavii. 

Vechea limbă romană, poporul nostru fiind singurul care o vorbeşte la origine, 
cuşma de cârlan, opincile, sumănelele, bondiţele şi catrinţele stau la baza latinităţii 
noastre. 

Latinitate pe care străbunii au păstrat-o de-a lungul a două milenii. 

Sunt premise care ne-au scos de atâtea ori de la strâmtoare. 

Suntem latini şi nu slavi, cum pretins slugile panslavismului de la Chişinău. 

Blestemaţi să fie acei, care dintr-o ţară au făcut şi mai fac două! 

LI 

Era un fel de lege nescrisă: în momentul când se făcea cu aparat de radio, 
basarabeanul îi încetinea butonul mai mult în dreptul Bucureştiului şi „Europei Libere” 
pe care o credea liberă! 

Se uita speriat prin părţi şi reducea sunetul la maximum. 

Avea frică omul, dar asculta totuşi zilnic posturi străine la radio. Zeci de ani le 
asculta basarabeanul şi bucovineanul în surdină! 

Şi numai speranţe deşarte îi aduceau. 

Cine a ajuns pe coridoarele „Europei Libere” a putut constata indiferenţa şi răceala 
îmbuibaţilor colaboratori de acolo faţă de problema Basarabiei şi Bucovinei. 

La acest post de radio lucrau doar vreo zece procente de români cu trup şi suflet. 



/\ 

In rest, oameni întâmplători, chiar antiromâni. Oameni care nu apărau o cauză, ci 
făceau o meserie ca oricare alta! 

Cu singura deosebire că aceasta era plătită în dolari. 

Totuşi, audierea amintitelor posturi de radio, în virtutea aceleiaşi speranţe deşarte, 
îi dozau basarabeanului şi bucovineanului o moderaţie antirusească şi îi păstrau oarecum 
treaz sentimentul naţional, ura faţă de rusul „eliberator” şi mândria de ceea ce este 
autohton: limbă, cultură şi obiceiuri din bătrâni. 

Blestemaţi să fie acei, care dintr-o ţară au făcut şi mai fac două! 

LII 

Basarabeanul, ca tot românul, a fost şi este frate cu codrul, cântecul şi dansul. 
Suna buciumul pe deal şi omul ştia ce trebuie să facă: să îmbrace costumul naţional şi să 
se ducă la horă sau să-şi pregătească arcul şi săgeţile. 

Frate cu natura, basarabeanul îşi arată măestria de artist cu ajutorul unei frunze, 
unui fir de iarbă sau al unui solz de peşte. La baza muzicii lui au stat şi stau 
melodicitatea, armonia, ritmul, ca şi în celelalte ţinuturi româneşti. 

Folclorul vorbit şi cel cântat au mers laolaltă, completându-se şi îmbogăţindu-se. 

„Mioriţa” a fost şi este sfânta sfintelor în care se cântă înfrăţirea omului cu natura 
şi seninătatea lui în faţa morţii. 

Ca şi în toată România, dansul cel mai popular este Periniţa, Periniţa 
Românească!... 

Românească ca şi „Balada Viorii” lui Ciprian Porumbescu: 

„Of, Doamne, şi cum cânta el, băiatul popii din Frătăuţul Nou, doinele pe care le 
făcea!... Să fi avut inimă de piatră, tot trebuiai să lăcărmezi”, scria marele român 
cemăuţean Constantin Morariu. 

Cât de clarvăzător era Vasile Alecsandri zicând că orice s-ar întâmpla, „românii 
tot români vor rămânea şi vor dovedi că sunt români prin limba lor, prin tradiţiile lor, prin 
obiceiurile lor, prin chipul lor, prin cânticele şi chiar giocurile lor”. 



Blestemaţi să fie acei, care dintr-o ţară au făcut şi mai fac două! 

LIII 

Capul rusesc de acuzare al unui scriitor basarabean era unul şi acelaşi: cântarea 
trecutului! Şi uitatul peste Prut! 

Iar situaţia se complica şi mai mult dacă scriitorul nu vroia să renunţe la nişte 
expresii sau figuri de stil „dubioase” din vreo plachetă sau carte. 

De multe ori „păcatele” îi erau găsite abia după apariţia tirajului şi cartea nimerea 
sub cuţitul cenzurei. Iar autorul era înţărcat de pe la ziare şi reviste. 

/V 

încearcă însă de-ţi hrăneşte copiii, când nu te mai poţi apropia de porţile 
editurilor! 

Până când, într-o zi, mama, ori poate şi tata, începe pe departe că, adicătelea, ce-ţi 
„trebuie ţie românii mai mult decât altora?”. 

Fiul cade pe gânduri şi începe să-l doară durerea părinţilor. 

Dar şi viitorul copiilor. 

Rămas singur se pomenea în faţa foii imaculate care îl îmbia. Pe calea disidenţei? 
Dar copiii? Vor mâncare, încălţăminte, îmbrăcăminte. 

Nu oricui îi este dat să fie luptător pentru cauza neamului său. 

Mulţi chemaţi - puţini aleşi. 

Mai ales când se ştia că rusul nu-1 iartă cu una cu două. Chiar şi atunci, când venea 
cu pocăinţă şi cu versuri-osanale! 

Blestemaţi să fie acei, care dintr-o ţară au făcut şi mai fac două! 

LIV 

Se zice că cine în viaţă nu sădeşte un pom şi nu face o casă - degeaba ţine umbră 
pământului. Şi basarabeanul le face cu dragoste pe amândouă. 

Una lângă alta, casele râd la soare, iar pomii i se apleacă cu crengile doldora de 
rod. Se apleacă şi zic: culege-le, stăpâne! 



Toate bune până când rusul, trecând Nistrul, se aciuiază în satele cele mai 

frumoase, mai avute şi vede că nu e rău deloc: pâine, came, lapte, vin - cât pofteşti! Şi-l 

/\ 

cheamă imediat pe un al doilea, li place şi acestuia: vin, fructe, soare... Cum să nu-1 
cheme pe al treilea? Şi tot aşa până când aceşti oaspeţi nepoftiţi cer şcoală msească în 
inimă de sat românesc. 

Mai trece un timp şi întmnirile publice încep să se ţină în limba msă, pentm că 
„nu e politicos” să se vorbească într-o limbă pe care n-o înţeleg toţi cei de faţă! 

Mai trece un timp şi msul ocupă posturi cheie în sat. Şi începe recmtarea 
basarabeanului pentm pământurile de ţelină şi construcţiile de şoc din Rusia. 

Iar de acolo pornesc scrisorile pline de disperare: la părinţi, la mde, la prieteni. 
Dar cu ce pot să-i mai ajute aceştia, când îi despart mii şi mii de kilometri! 

Pornesc apoi copiii care, când se întâmplă să nimerească la baştina tatălui, nu se 
mai pot înţelege cu bunicuţa. 

Blestemaţi să fie acei, care dintr-o ţară au făcut şi mai fac două! 

LV 

Avea basarabeanul dealuri şi coline cutreierate de turme de oi şi cirezi de vaci. 

Oile oamenilor, vacile oamenilor, caii oamenilor. 

Dealuri line, cu crânguri îmbietoare ce coborau spre văi şi vâlcele cu murmur de 
izvor şi şopot de ape. 

Dealul oamenilor, pădurea oamenilor, iazul oamenilor, stufărişul oamenilor. 

Se întindeau şi izlazurile cu sutele de hectare pe lângă orice aşezare omenească şi 
nimeni n-ar fi îndrăznit să se atingă de ele cu plugul. 

Veni însă vremea de apoi şi dealurile trebuiră să-şi plece frunţile în faţa 
tractoarelor cu stele roşii. Dar mai ales în faţa prostiei omeneşti! 

Oile şi vacile oamenilor s-au pomenit fără păşune, iar oamenii - fără oi şi vaci! 

Apa însă n-a vrut să zăbovească pe povârnişurile desţelenite, ducând cu ea la vale 
stratul fertil, tractoare strictate, pluguri rupte şi muncă omenească irosită. 



Toate acestea au devenit noţiuni anacronice, iar basarabeanul, cel adevărat, nu mai 
are decât jale şi amar. 

Livezile şi viile cocoţate pe dealuri secătuiesc de vânt şi sete. 

Iar omul, de i-a mai rămas o oaie sau o capră, nu are unde s-o pască. 

Blestemaţi să fie acei, care dintr-o ţară au făcut şi mai fac două! 

LVI 

Liniştea nopţilor de vară nu mai este animată de pitpalaci şi mierle guralive: este 
asurzită de tractoare aduse de peste Nistru, ca să stoarcă ultima vlagă a pământului celor 
cărora nu le mai aparţine. 

Păsările ogoarelor s-au mutat pe alte meleaguri unde, poate, n-a ajuns încă plugul 
rusesc să le strice cuibul şi nici coasa - să le dărâme casa. Cucul cel bun de gură nu se 
mai face auzit. Pentru că oameni nesătui i-au tăiat dumbrăvile şi crângurile. 

Nici apele nu mai tivesc lunci şi ponoare. Nu mai poartă peşti de aur şi argint. 
Curgerea lor a fost abătută spre tot felul de monştri industriali, care fură pajişti şi izlazuri 
de la gura bovinelor şi ovinelor şi, deci, a oamenilor. 

Camioane, trenuri şi refrigeratoare mişună pe toate drumurile, iar în cale le vin 
altele încărcate cu tot felul de bunuri produse de mâna basarabeanului şi duse în Rusia. 

Acea Rusie care, pe deasupra porcăriilor ce ni le face de veacuri, l-a adus şi pe 
Lenin. Acel Lenin care zicea: „Ţăranii reprezintă tot ce detest: trecutul, credinţa, ereziile, 

/V 

mania religioasă, munca manuală, li suport şi îi măgulesc, dar îi urăsc. Aş vrea să-i văd 
dispăruţi pe toţi până la unul. Un electrician la mine, face cât o mie de ţărani...”! 

Drept care, sugrumat de această nedreptate, basarabeanul a început să urască 
pământul! 

Blestemaţi să fie acei, care dintr-o ţară au făcut şi mai fac două! 

LVII 

Colectivismul sovietic la care a fost supusă Basarabia este un despotism rusesc. 

Un despotism, cum n-a mai cunoscut lumea, prostesc şi abject: 



prin făţărnicia lui, prin mantia pseudoumanistă, prin trâmbiţarea noţiunii de falsă 
libertate; 

prin afirmări şovine, cum că istoria Basarabiei nu va fi istorie dacă trăitorii ei nu 
vor admite structura de gubernie „multinaţională”! Multinaţională, ca nu cumva 
basarabeanul să-şi închipuie că este singurul stăpân între Prut şi Nistru; 

prin deportări, dacă omul nu aplauda atunci când i se spunea că eliberarea de la 
1918 şi cea de la 1941 au fost „ocupaţii burghezo-moşiereşti”! 

Despotismul slav ar fi vrut să li se aducă mulţumiri celor pe care basarabeanul nu 
i-a poftit să vină, dar care au venit prin violenţă, declarând că ei sunt singurii 
reprezentanţi ai celor mulţi! 

Săvârşind tot soiul de fărădelegi în numele celor mulţi! Al celor care nu vor să 

jertfească ceea ce poate avea omul mai scump pe lume - libertatea. 

/\ 

întemniţarea mai mult decât medievală, sârma ghimpată, colectivizarea forţată au 
căpătat numele de progres! 

Iar exerminării ţăranilor - tot progres i se zice! 

Blestemaţi să fie acei, care dintr-o ţară au făcut şi mai fac două! 

LVIII 

Basarabenii sunt oameni buni, iertători, înţelegători, deşi adesea ei singur recunosc 
că aceste trăsături de caracter nu întotdeauna pot fi luate drept calităţi. 

Cum să-l ierţi, bunăoară, pe rus care vine la tine acasă, nepoftit, şi îţi mătură grâul 
din pod, îţi taie vacile, îţi ia caii, îţi închide bisericile? 

Trece un timp şi basarabeanul dă scârba pe bucurie. Pentru că, zice el, ce fac toate 
acestea pe lângă zecile de mii de ţărani „reabilitaţi” şi întorşi la vetrele lor din surghiunul 

siberian! 

/\ 

întorşi! Dar cine i-a dus în Siberia, cine i-a înstrăinat şi pauperizat? 

Totuşi, cine plătise măcar un an impozite Moscovei, preţuia „bunătatea” celui care 
avea să bată cu pantoful în tribuna Naţiunilor Unite şi care le „iertase” ceea ce până la el 



le lua statul cu japca: pentru casă - impozit, pentru găină - impozit, pentru pom - 

/\ 

impozit! In bani şi în natură: lapte, carne, fructe, ouă... 

La margine de sat atârna de craca unui copac o găină moartă, iar de gâtul ei - o 
scândurică cu inscripţie stângace: 

M’am ouat pân’am crăpat 
Dar nu v’am mai săturat... 

Citeau ţăranii cu râs şi plâns aceste cuvinte, cerând îndurare Cerului cu ochii spre 

Prut. 

Blestemaţi să fie acei, care dintr-o ţară au făcut şi mai fac două! 

LIX 

Iertători şi buni, oamenii de la sate fac cozi la oraş în aşteptarea unei pâini care nu 
mai vine. 

De ani şi ani copii le cresc fără lapte! Fără pâine, însă, un pui de om nu se poate 
zburătăci. Şi părinţii fac coadă: pe arşiţă, pe zloată, pe ger. 

/\ 

Spirituali cum sunt, basarabenii nu-i vorbesc pe eliberatori de rău. îşi fac doar din 
ochi şi zic că n-or fi vrând să cumpere pâine de la americani. Iar cei mai buni de gură duc 
vorba la băutură şi întreabă: 

„Ştii tu ce este coniacul?... Nu ştii?... Ţi-o spun eu: soarbe cu buzele celor mai 
buni reprezentanţi ai săi...”. 

Şi omul ascultă povestea, se luminează parcă la faţă şi o începe pe a lui, tot despre 
cel cu pantoful de la tribună care, cică, în timp ce vizita un şantier de construcţie, un 
sudor îi strigă din înălţimile cerului: 

- Nişte rachiuaş, Nichita Sergheevici... 

- La ce dracu când n-ai ce crăpa... 

Şi oamenii râdeau! 

Astăzi nu se mai râde: cine a sorbit o dată din paharul libertăţii naţionale, nu-i 
poate uita gustul. Oricât de dibaci ar fi alchimiştii surogatului spiritual. 



Ca să nu vorbim de miile de alcoolici basarabeni care mor an de an de la 1944 
încoace! 

Blestemaţi să fie acei, care dintr-o ţară au făcut şi mai fac două! 

LX 

Rar, mult prea rar, dar se trezeau, uneori, oamenii cu inscripţii de protest: „Ruşi, 
căraţi-vă acasă!”, „Basarabia - pentru basarabeni!”, „Scoală, Ştefane, şi vezi ce se face pe 
pământul tău!” ... 

Strigăte de durere şi dovadă de netăgăduit că paharul amărăciunii era plin. 

Rar, mult prea rar, dar se găseau totuşi tineri care în momente de disperare nu 
puteau alege un loc mai potrivit pentru a-şi face necesităţile naturale decât monumentul 
lui Lenin din centrul Chişinăului. 

Rar, foarte rar, dar se făceau totuşi uneori panouri de tragere la ţintă cu mutra celui 
care a fost întemeitorul primului stat socialist din lume. 

O dovadă că Basarabia mai are arcaşi de viţă veche. 

Rar, mult prea rar, dar se găseau totuşi oameni, cum a fost Vladimir Corolenco 
care, referindu-se la românitatea Basarabiei de Sud, scria că: „...Această smulgere a 
braţului de Nord al Dunării (Chilia), cu populaţie autohtonă românească, este o rană 
necicatrizantă a mândriei naţionale româneşti...”. 

Rar, mult prea rar, dar se găseau liceişti care adunau de prin clase mutrele 
conducătorilor de la Moscova, le puneau claie peste grămadă în curtea şcolii şi le dădeau 
foc. 

Nu erau acestea manifestări de românism? 

Blestemaţi să fie acei, care dintr-o ţară au făcut şi mai fac două! 

LXI 

Locuinţa, pentru un muritor de rând dintre Prut şi Nistru, este o problemă ce se 
rezolvă după principiul anecdotei orizontului comunist: tu alegi spre el - el fuge de tine! 



Aşa se face că decenii în şir băştinaşii înfundă subsolurile oraşelor, claie peste 
grămadă, într-o singură cameră, părinţi, copii, nepoţi. 

Ba mai şi sunt întrebaţi cine i-a chemat şi cine le-a dat „înscriere” de... Chişinău!? 

/\ 

Că n-au voie să trăiască, „ca vitele”, într-o bortă de subsol. întrebări pe care, ca regulă, i 
le pune băştinaşului un... rus! 

Pentru aleşii regimului însă, a primi o locuinţă - e un fleac. 

Orice mlădiţă de elită trebuie să aibă cameră separată, nu ca ţăranii de ieri, care 
stau câte cinci într-o bucătărie, la subsol. 

Şi o primeşte, mlădiţa de elită bineînţeles, nu la margine de oraş, unde nu sunt nici 
trotuare şi nici magazine, ci în plin centru, în bloc modern, construit după proiect special. 
Şi nu cu geamurile în străzi gălăgioase sau spre nord, ci într-o stradelă cu soare, cu parc şi 
cu interdicţie pentru circulaţia transportului. 

Şi îşi primeşte mlădiţa de elită locuinţa nu la parter, ci la etajul trei sau patru. Nici 
prea sus de la pământ, nici prea aproape de Dumnezeu! 

Blestemaţi să fie acei, care dintr-o ţară au făcut şi mai fac două! 

LXII 

Soarta a făcut ca aforismul „împarte şi stăpâneşte” să devină din cele mai vechi 
timpuri o fatalitate românească. Ca nicăieri în altă parte! 

Fraţi de un sânge şi de o lege, românii au fost adesea nevoiţi să trăiască despărţiţi, 
să se duşmănească şi să se războiască, să se dea unii pe alţii pradă impilatorilor. 

„Să se războiască” - un fel de a zice, dacă apelăm la impertinenţa ministrului ţarist 
Casso, care, referindu-se la „fuga criminală” a basarabenilor de după 1812 peste Prut, 
scria: 

„Pentru a opri exodul, autorităţile ruseşti au declarat Moldova contaminată de 
ciumă, ferindu-i astfel pe basarabeni de contaminare”. 



Ca după 1944, basarabenii să nu mai aibă unde să fugă, „ciuma” fiind 
naţionalismul românesc şi extrădarea de Ţara mamă însăşi! 

De ani şi decenii, ba chiar şi după Decembrie 1989, i se inoculează basarabeanului 
expresia de „noi şi voi”! 

Când toti suntem români! 

Când toţi vorbim aceeaşi limbă! 

Când toţi nutrim aceleaşi sentimente înălţătoare pentru România! 

Când nu exista măr de discordie între Suceava şi Cernăuţi, Putna şi Hotin, Iaşi şi 
Bucureşti... 

Blestemaţi să fie acei, care dintr-o ţară au făcut şi mai fac două! 

LXIII 

Lucru ştiut: românii dintotdeauna au dorit să trăiască laolaltă. Dar tot dintotdeauna 
s-a găsit cineva, pus la cale de rus sau de turc, care să întrebe cine să fie Domn: un 
moldovean sau un muntean? Şi totul pornea de la început. Până când la 1859 laşul şi 
Bucureştiul îşi dădură mâinile sub unul şi acelaşi Domnitor. 

Vestea unirii ajunse şi la Cristineştii Hotinului de unde Alexandru Haşdeu le scria 
fraţilor de peste Prut: 

„Vă trimit urări de bine din partea Basarabiei, pentru care sunt scumpe şi pline de 
însemnare viitoarele destine ale României unite, patria-mamă; primiţi aceste urări ale 
mele ca un glas sufletesc al unui frate, pentru că eu sunt trup din acelaşi trup şi os din 
aceleaşi oase, din care sunteţi plămădiţi voi şi în vinele mele curge acelaşi sânge 
românesc care curge în vinele voastre...” 

Răpită de nesătulul vecin din răsărit, Basarabia nu s-a putut aşeza atunci, împreună 
cu cele două surori, la masa euforiei naţionale româneşti. 

/\ 

Acea Unire însă a stat la baza întregirii celei mari. întregire despre care 
Bucureştiul vorbeşte în surdină! De frica Moscovei! 



O frică ruşinoasă de la sfârşit de secol şi mileniu! O frică nemaivăzută în trecut, 
când înaintaşii noştri puteau să spună tot ce doreau, chiar dacă nu întotdeauna erau liberi 
în adevăratul înţeles al cuvântului. 

Blestemaţi să fie acei, care dintr-o ţară au făcut şi mai fac două! 

LXIV 

Vremuri apocaliptice! Vremuri în care basarabeanul a fost, pur şi simplu, 
îndobitocit. Când spunea că pe timpuri nu ştia cum trebuia stoarsă ultima picătură de 
lapte din ţâţa vacii, nu ştia cum să prăşească cucuruzul, cum să facă un borş de foaie 
verde, cum să crească un copil şi să se mire chiar cum de umbla la sfânta biserică! 

Ce s-a făcut cu personalitatea omului? Ce s-a întâmplat cu demnitatea lui? Care e 
deosebirea dintre el şi un mecanism? 

Ce era acel partid care-1 abrutiza? Unde se termina partidul şi începea omul cu 
lumea lui interioară şi exterioară? Cine-i dădea dreptul acelui partid să se identifice cu 
poporul, să vorbească şi să acţioneze în numele lui? 

Ce s-a făcut cu rezistenţa noastră de până la 1912, când rusificarea de o sută de ani 
se dovedise a fi infimă, cum se constata într-un raport gubernial? 

Unde sunt şcolile care, după cum relata şi episcopul Basarabiei, dădeau un procent 
infim de ştiutori de carte rusească?... Unde este exemplul de bărbăţie al strămoşilor 
noştri? Ce s-a făcut cu memoria celor „presăraţi”... la Orbie, la Chilia, la Baia, la 
Lipnic...? Cu cea a celor de la Cetatea Albă, Câtlăbugi, Scheia, Cosmin, Lenţeşti...? Că 
doar „pe oasele lor s-a aşezat şi stă pământul Ţării”! - cum zice Ştefan Vodă în „Apus de 
soare”. 

Blestemaţi să fie acei, care dintr-o ţară au făcut şi mai fac două! 

LXV 

Oamenii se simţeau părăsiţi şi străini la ei acasă. 

Străină le devenise şi moştenirea literară, sfânta sfintelor unui neam ce se 
respectă! 



Văduvită le devenea şi biserica! 

Nu era admis la el acasă autorul Doinei cu „De la Nistru pân’la Mare” şi al 
înaripatei expresii că „a rosti numele de Basarabia e una cu a protesta contra dominaţiunii 
ruseşti”. 

Cum de-i ţine pământul pe acei pretinşi autohtoni care trunchiau opera 
Luceafărului poeziei noastre, care la Chişinău era editat ca scriitor „moldovean”, iar la 
Moscova - ca poet român? 

Acel „Ăminescu” (cum pronunţă tendenţios ruşii), care la 1878 scria: 

„Moldova este proprietarul locului şi dacă reprezentanţii Statului moldovenesc, 
Domnii, ajunseră atât de slabi încât dreptul era dezbrăcat de putere şi nu putea să se 
apere, aceasta nu e o dovadă că Moldova a renunţat vreodată la dânsul. 

Căci un drept nu se pierde decât prin învoirea formală de a-1 pierde. 

Dar fie această învoire smulsă cu de-a sila, fie dictată cu raţiuni de Stat, fie 
izvorâtă din orice alte consideraţiuni, nu se modifică şi nu se nimiceşte decât din 
momentul în care renunţăm la el...”. 

Blestemaţi să fie acei, care dintr-o ţară au făcut şi mai fac două! 

LXVI 

Basarabia a dat ţării oameni cu care posteritatea se va mândri atâta timp cât vor fi 
români pe lume: Stamati, Russo, Haşdeu, Mateevici, Stamati-Ciurea, Donici etc. 

A dat, pentru că nu a fost încătuşată posibilitatea de manifestare a omului de 
creaţie şi de sporire a activismului său civic spre binele ţării şi nu de hatârul veneticilor 
din răsărit. 

Era un timp când, în ciuda unor hotare artificiale împlântate între fraţi, pe Prut sau 
pe Carpaţi, oamenii circulau totuşi fără prea mari restricţii, stabilindu-se fie la Iaşi, fie la 
Bucureşti, putând reveni la Chişinău, Caracuşeni sau Ocniţa. 

Ba chiar să-şi revendice drepturile de cetăţeni şi de proprietari, aşa cum au făcut 
Ion Neculce, Hurmuzăcheştii, Stamateştii, Haşdeii etc. 



/\ 

In condiţiile socialismului, bazat pe forţa politică a unui singur partid, Basarabia 
nu mai dă ceea ce dădea. S-a produs un fenomen de stagnare spirituală ireversibilă a 
feciorilor ei deprinşi, din tată în fiu, să făurească liber, nedirijat. 

Ar fi o nedreptate să nu spunem că există totuşi între Prut şi Nistru vlăstare ale 
neamului din care se trag, maeştri ai cuvântului artistic, deşi, adesea, au evoluat după 
principiul: una caldă, una rece! 

Blestemaţi să fie acei, care dintr-o ţară au făcut şi mai fac două! 

LXVII 

Potolirea setei la şipotul literaturii clasice româneşti şi la cel al folclorului a apărat 
generaţiile tinere din Basarabia de alterarea limbii lui Eminescu şi Coşbuc, Alecsandri şi 
Caragiale. 

Promovând cultul moştenirilor străbune, tineretul studios îndrăznea totuşi să zică 
că „de mamă şi de tată nu te saturi niciodată”. 

Mesaj pe cât de simplu, pe atât de profund şi revelator. Un mesaj patetic şi 
îmbietor ce răscolea inima omului dornic de tot ce a fost odată. 

O răscolea şi o va răscoli! 

Iar întâlnirea de pe aripi de vis cu trecutul său românesc îi săgeta cele mai 
sensibile fibre ale sufletului, auzind parcă aievea foşnetul de lozioară din care ni se trage 
tot ce avem mai armonios, mai pitoresc. 

Foşnet de lozioară şi de făget, ca cel al „veselei grădini”, al acelei frânturi de rai 
vlahuţene „...scumpă inimii noastre, grădină cântată de poeţi”, grădină ale cărei podoabe 
şi drumuri fermecătoare „ochii noştri nu le pot privi decât printr-o perdea de lacrimi”. 

Numai prin absorbirea a ceea ce este autohton basarabeanul poate ajunge la visata 
conformitate de aspiraţie cu fraţii de peste Prut care, în mare majoritate, se simt totuşi la 
ei acasă. 

Blestemaţi să fie acei, care dintr-o ţară au făcut şi mai fac două! 

LXVIII 



Trec anii, şi de fiecare dată se mai adaugă o mâhnită crestătură pe răbojul realipirii 
Basarabiei la Patria-Mamă. 

Mâhnită şi durută pe ambele maluri ale Prutului! 

Nenorocirea a fost că de la a treia invazie rusească încoace acest eveniment istoric 
era marcat pe ascuns şi cu mare frică de ocupanţi. 

Un moment crucial când, în cele mai vitrege încercări ale acelor vremuri de 
răscruce şi dezmăţ bolşevic, era readusă la străvechea ei matcă daco-romană. 

Sfatul Ţării de la Chişinău punea umărul la ceea ce dorea întreaga suflare 
românească. 

Acel Sfat al Ţării, căruia Regele Ferdinand I îi aducea „prinosul de călduroase 
mulţumiri în numele Neamului nostru întreg”. 

Acel Sfat al Ţării despre care, după 1946, rar cineva îndrăznea să zică ceva, chiar 
şi la Bucureşti. 

Nu era uşor a fi român în Basarabia când, la fiecare pas, te păştea inchiziţia 
rusească. 

Inchiziţie ce s-a dovedit a fi şi oarecum tolerantă în materie de limbă minoritară, 
deşi scopul regimului era rusificarea. 

Din păcate, nu întotdeauna s-a profitat de acea aparentă indulgenţă în materie de 
limbă şi cultură strămoşească. 

La mijloc era frica de Siberie! 

Blestemaţi să fie acei, care dintr-o ţară au făcut şi mai fac două! 

LXIX 

S-au făcut între Prut şi Nistru întreprinderi de care basarabenii nu aveau nevoie. 

Scopul deschiderii lor era aducerea a cât mai mulţi muncitori şi „specialişti” ruşi. 

în fruntea acestor întreprinderi era greu de găsit vreun autohton. Din rândurile 
populaţiei locale puteau deveni „şefi de elită” doar cei care luau public poziţie 
antiromânească. 



Odată încălecată, mârţoaga antiromânismului îi scotea pe aceşti elitişti basma 
curată din tot felul de fapte amorale, de corupţie şi furt. 

Chiar şi un copil călcat cu maşina putea să-i aducă ucigaşului beţivan doar o 
mustrare pe linie de partid. 

Atotputernicii nu erau traşi la răspundere nici când odraslele lor mureau de droguri 

sau umblau la biserică. 

/\ 

In schimb tot focul era îndreptat asupra sectelor religioase care, chipurile, 
„depersonalizează individul” ce nu vrea să trăiască după legile codului moral al 
comunismului. 

Despre ridicarea vreunei biserici, mănăstiri sau troiţe, nici vorbă nu putea fi! 

Oare Ştefan cel Mare să nu fi fost o personalitate istorică? Acel Ştefan care după 
fiecare luptă câştigată înălţa un lăcaş sfânt. 

Lăcaşuri cu care ne mândrim până în ziua de azi! 

Blestemaţi să fie acei, care dintr-o ţară au făcut şi mai fac două! 

LXX 

1000 de biserici devastate de păgâni! Iar printre ele, unele cioplite din lemn, 
adevărate capodopere de artă arhitectonică! 

Au fost trântite la pământ 20 de mănăstiri, iar printre ele cea de la 
Vărzăreşti, construită de domnitorul Alexandru cel Bun. 

Nenumărate schituri şi bisericuţe din peşteri, cu arhitectura lor medievală, 
dărâmate şi ele! 

Nu mai puţin importantă a fost şi valoarea artistică a mănăstirilor înălţate în 
sec. XVII şi XVIII: Jabca, Hâncu, Curchi, Condriţa, Sahama, Rudi, Suruceni, 
Tabăra etc. 

Lăcaşuri sfinte şi-au găsit aplicare utilitară: muzee ateiste, galerii de 
documente şi tablouri ale aşa-zişilor ilegalişti, săli de degustare a vinurilor, 
depozite etc. 



De cele mai multe ori însă, cu precădere în centrul oraşelor, ele deveneau 
hulubării şi ciorării! 

Tragică s-a dovedit a fi şi soarta mormintelor unor aşa mărgăritare ale 
neamului românesc ca Aron Pumnul, Hurmuzăcheştii, Donici, de care nu mai ştie 
nimeni, ca să nu mai vorbim de cavoul lui Constantin Stamati-Ciurea din 
Caracuşeni. 

Fost cavou, căci după ce se surpă şi ani de zile câinii satului mâncau găini 
moarte în el, n-a mai rămas nimic. Şi era doar la câţiva paşi de şcoală şi de 
cârmuirea colhozului! 

Blestemaţi să fie acei, care dintr-o ţară au făcut şi mai fac două! 

LXXI 

Neamuri şi popoare s-au ridicat la luptă pentru libertate şi independenţă. 
Până şi negrul continent, în toată imensitatea lui, a scuturat jugul dominaţiei şi 
asupririi străine. Iar cotropitorii Basarabiei îi luau, în mod demagogic, apărarea de 
la tribuna lumii întregi. 

Lume, mai ales cea a bătrânului continent, pe care secole la rând „a vrut s-o 
înghită potopul Asiei”. Şi dacă n-a înghiţit-o, meritul este şi al Basarabiei care, ca o 
sentinelă neadormită, stătea „cu ochii ţintiţi spre pustietăţile stepelor de dincolo de 
Nistru, unde se învârteau hoardele Slavilor, ale Mongolilor”. 

Românii din ţinutul Hotinului, Sorocei şi Orheiului păzeau hotarul 
Moldovei. Aici, între Prut şi Nistru, între cetatea Hotin şi Cetatea Albă, la Tighina, 
la Lipinţi, Chilia, lângă Cahul, Lăpuşna, Soroca, Vamiţa s-au dat lupte crâncene 
între Moldoveni şi Turci, Cazaci, Poloni. Solul Basarabiei este îmbibat de sânge 
românesc. 

Astăzi, Basarabia, copil uitat, nu este luată de nimeni sub pavăza dreptăţii şi 
adevărului. Nici de cea a Bucureştiului. Şi duce, fără cea mai mică licărire de 
lumină, crucea dublei Golgote: cea a deznaţionalizării şi cea a crucificării. 



N-are cine-i lua apărarea, pentru că de la 1944 încoace totul se sprijină pe 
două principii: acela al minciunii din interiorul ţării şi cel al minciunii pentru 
străinătate. 

Blestemaţi să fie acei, care dintr-o ţară au făcut şi mai fac două! 

LXXII 

Basarabia are mărturii incontestabile că este ceea ce a fost şi nu ceea ce ar vrea să 
facă din ea acaparatorii. Mărturii din negura primelor secole ale primului mileniu al erei 
noastre şi nu cele pe care se străduiesc a le măslui ruşii ajunşi, ca barabari, în vecinătatea 
străbunilor noştri daco-romani. 

Iar apoi şi ca năvălitori mai civilizaţi (!) ai secolului XIX. Secol în care, în numele 
pravoslavniciei şi al unei frăţietăţi de cruce, ruşii recunosc că ocuparea de la 1812 era 
doar „o primă etapă în drumul Moscovei spre Bosfor şi Dardanele”. 

O sinceritate la care Kremlinul mai adaugă: „La 1806 credeam că vom cuceri fără 
lupte ambele Principate şi vom forma din ele patru gubernii ruseşti dar, până la urmă... 
ne-am limitat numai cu Gubernia Basarabia.” 

Avem mărturii în denumiri de munţi şi dealuri, codri şi ape, în denumiri de 
localităţi şi nume de oameni: Ovidiu, Traian, Cezar, Aurelian, Septimiu, Octavian etc. De 
unde s-au luat ele în tot lungul Nistrului şi pe tot cuprinsul României? 

Orice om cinstit recunoaşte că aceste vestigii sunt urme ale coloniştilor aduşi de 
Traian pe tot cuprinsul Daciei, ca scut împotriva barbarilor din răsărit. 

Colonişti care s-au asimilat pe baze paritare cu populaţia autohtonă, formând 
neamul românesc de astăzi. 

Blestemaţi să fie acei, care dintr-o ţară au făcut şi mai fac două! 

LXXIII 

Nu întotdeauna poezia poate fi socotită artă de dragul artei. Uneori poezia unei 
naţiuni se vrea angajată pe baricadele Neamului pe care îl reprezintă prin origine. 



Mai ales în momente de grea încercare, când însăşi limba îi este pusă în joc, se 
vrea angajată nu în expresii voalate sau în beţie de cuvinte. 

Poezia naţională trebuie să cheme la „învierea graiului”. Atunci când este pe cale 
de a rugini, la ştergerea „slinului”, „mucegaiului uitării”, de care este contaminată limba 
naţiunii căzute în dizgraţie şi robie. 

Un vers privind limba neamului nu trebuie să muşamalizeze adevăruri zicând, spre 
exemplu, că „mai scumpă decât toate pentru mine e limba mea şi pentru tine limba ta şi 
pentru dânsul limba lui...”. 

O poezie despre limbă trebuie să atace, să „ardă neamul”, trezindu-1 din „somnul 
de moarte”, limba naţională trebuie comparată cu un şipot de apă cristalină, din care „ de 
ce bei, de ce-ai mai bea”. Sau cu un cântec pe care „de ce-1 cânţi, de ce l-ai mai cânta...”. 

Căci, până a fi dat rusul peste noi, nici sângeroasele războaie de pe pământul 
nostru, nici năvălirile turcilor nu ne-au adus răul pe care-1 cunoaştem de la 1812, dar mai 
ales cel de la 1940 încoace! 

Un rău de moarte, ca nicicând în trecut, prin a ne pierde „faţa cea drept 
românească”. 

Blestemaţi să fie acei, care dintr-o ţară au făcut şi mai fac două! 

LXXIV 

Să fie aflarea noastră la margine de civilizaţie europeană o fatalitate? 

Fatalitate agravată de poziţia noastră geografică de la gurile Dunării? 

Fatalitate prin faptul că Petru cel Mare îşi cerea iertare de la Dumnezeu pentru 
îndrăzneala de „a privi poporul rus ca fiind chemat să stăpânească în viitor toată 
Europa”? 

Prin hapsânul său testament, Petru poruncea descendenţilor să facă din Rusia o 
„mare întinsă” ale cărei valuri să se reverse prin foc şi sabie peste toate stavilele. 

Urmaşii lui, nesătui şi ei, chiar dacă nu mai sunt ţari, îi urmează poftele 
cotropitoare. 



Exact ca în vorba cu trunghiul şi surcelele. 

Surcele, ce nu mai vor să supună lumea prin război, cum le-a prezis Petru, ci pe 
cale paşnică. 

Şi Occidentul, în frunte cu America, le dă crezare! 

Nu şi noi, bineînţeles! Când şi proştii ştiu că mai aproape de trup e cămaşa, nu 
sumanul! 

Iar limba, limba noastră cea română, înainte de toate, iar apoi şi muzica, ar trebui 
să se lipească de basarabeni ca o cămaşă, nu ca un suman, care e bun peste cojoc şi ne pe 
pielea goală! 

Din păcate, există destui basarabeni care, în loc să „îmbrace cămaşa limbii noastre 
din bătrâni”. îşi învelesc trupul cu sumanul limbii ocupantului! 

Blestemaţi să fie acei, care dintr-o ţară au făcut şi mai fac două! 

LXXV 

Istoria ne-a dat lecţii în urma cărora noi, românii, putem afirma că pe lup şi pe rus 
niciodată să nu-1 crezi! 

Primul, oricât l-ai ocroti şi încălzi, tot în pădure se trage, iar al doilea, oricât te-ar 
convinge că-ţi vrea binele, numai rău îţi face. 

Nu-1 putem crede nici chiar pe Soljeniţin când zice: „Occidentul şi însuşi 
preşedintele Roosvelt n-au pus niciodată în faţa Uniunii Sovietice condiţii pentru ajutorul 
ce i se dădea. Occidentul a ajutat-o la infinit. De acum la Yalta, fără nici un rost, a fost 
recunoscută în mod tacit ocuparea... Moldovei.”. 

De ce a Moldovei şi nu a Basarabiei? Ca să nu zicem lucrurilor pe nume? 

Simion Bămuţiu ne învaţă: „...fost-am cu Goţii, dar nu ne-am făcut Goţi; fost-am 
cu Hunii, dar nu ne-am făcut Huni; fost-am cu Avarii şi nu ne-am avarit; fost-am cu 
Bulgarii şi nu ne-am bulgărit; fost-am cu Saşii şi nu ne-am nemţit, ci ne-am luptat ca 
Români pentru pământul şi numele nostru ca să vi-1 lăsăm vouă dimpreună cu limba 
noastră; 



nu vă nemţiţi, nu vă rusiţi, nu vă unguriţi nici voi, rămâneţi credincioşi neamului 
şi limbii voastre; 

vedeţi cum ne-am luptat noi pentru Limba şi Românitatea noastră; 

luptaţi şi voi şi le apăraţi ca lumina ochilor voştri...”. 

Blestemaţi să fie acei, care dintr-o ţară au făcut şi mai fac două! 

LXXVI 

O ţară, ca noţiune teritorială, trăieşte cu trecutul, pe când cetăţenii ei se identifică 

cu viitorul pe care trebuie să şi-l făurească, dacă ţin la supravieţuirea lor ca neam. 

/\ 

In numele acestei supravieţuiri, pentru „unitatea naţională, - cum scria Bălcescu -, 
trăiră, munciră, suferiră şi muriră ” voievozii «noştri viteji», toţi bărbaţii «noştri cei 
mari»...”. 

Acum când ţară după ţară, în toată imensitatea Terrei, se trezeşte din somnul 
asupririi şi dominaţiei străine, nu mai poate fi tolerată nedreptatea săvârşită de ruşi 
basarabenilor la 1812 şi 1940. 

E timpul să punem capăt nepăsării şi să aducem la cunoştinţa lumii întregi 
nedreptatea ce ni se face. 

De popularizarea acestei treziri va depinde însăşi viaţa basarabenilor ca români. 

Să nu uităm că latinitatea ne-a venit acum 19 secole! Că numai prin ea am 
supravieţuit şi stând la straja ei să şi murim. 

Nu slăbind-o, ci sporind-o, oricât de îndârjită ar fi politica de asimilare şi 
colonizare la care am fost şi vom mai fi supuşi. S-o facem, cu atât mai mult că cei de 
până la noi au făcut, deşi erau puţini la număr. 

Puţini, dar mândri de ceea ce făcuseră înaintaşii lor. 

Să fim mândri de a fi români. Cu atât mai mult în momentele când unii dintre noi 
trec pe baricade străine. 

Blestemaţi să fie acei, care dintr-o ţară au făcut şi mai fac două! 

LXXVII 



Satele Basarabiei sunt mari, cu mii de locuitori. Casele din Hotin la Giurgiuleşti, 
ca şi în toată România, sunt făcute din lut cu paie, din lemn, cărămidă şi piatră. 

Arhitectura casei basarabene, ca şi a celei româneşti, în general, este pusă pe 
picior de egalitate cu arta costumului naţional, a ţesăturilor şi a crestăturilor în lemn, a 

ceramicii şi picturii naţionale. 

/\ 

In anii de putere străină însă au început să dispară crestăturile în lemn de la porţi, 
streşini, de la fântâni şi de pe creasta caselor. 

Cauza era lipsa de cherestea ce lua drumul aşa-ziselor construcţii comuniste de şoc 
ce nu se mai terminau. 

Devin o raritate iţarii şi sumanul, costumele naţionale bărbăteşti, precum şi iile, 
catrintele. 

5 

Şi când să le facă biata femeie, dacă este mânată zi de zi la muncă în colhoz? Ca 
pe vremea iobăgiei! 

Din lipsă de lână şi de timp dispare alesul scoarţelor şi ţesutul covoarelor, făcutul 
pernelor, ca îndeletniciri preferate ale gospodinelor de la ţară în pregătirea zestrei fetelor 
de măritat. 

Dispare coptul pâinii de casă! Nici chiar din roadă nouă! 

Rar se întâmplă nuntă ţărănească la care să fie jucată zestrea miresei în văzul 

satului. 

Adesea nunţile sunt oficializate şi nuntaşii nu se mai simt în apele lor ca pe 
vremuri. 

Blestemaţi să fie acei care dintr-o ţară au făcut şi mai fac două! 

LXXVIII 

Basarabia a fost dăruită cu atribute statale: constituţie, stemă, drapel, academie de 
ştiinţe, universităţi, enciclopedie etc. Chiar şi... parlament! De obidienţă străină, desigur! 

Un singur atribut îi lipseşte: armată cu adevărat naţională. Garnizoane are de ajuns 
şi de rămas, dar ca regulă, ruseşti! 



Până la apariţia aberantei Republici Moldoveneşti, basarabenii făceau armata în 
toate republicile. Numai la ei acasă nu. 

Principiul era: eu păzesc republica ta, tu păzeşti republica mea! 

O politică de anihilare a ceea ce poate avea un tânăr recrut mai scump pe lume: 
demnitatea naţională! 

5 

Pe cine era obligat basarabeanul să apere în timpul serviciului militar? 

Pentru ce a murit tata sau bunicul la Berlin? Pentru colhozul în care i-au fost 
mânat tot neamul? 

Pentru înstrăinarea rudelor prin deportare sau ducerea prin contracte de momeală 
în fund de Altaiuri? 

Pentru „vina” de a fi „moldovean”? Pentru îndobitocirea ideologică? Pentru 
„bucuria” de a nu-şi vedea părinţii ani de zile, ca unul ce este dus la capăt de lume?... 

Ce are el, bietul recrut basarabean, cu Tiraspolul sau Camenca? 

Blestemaţi să fie acei, care dintr-o ţară au făcut şi mai fac două! 

LXXIX 

Spre sfârşitul celui de al doilea război mondial autorităţile româneşti au evacuat 
statuia lui Ştefan cel Mare de la Chişinău la Bucureşti. 

Reocupând Basarabia, ruşii au cerut statuia înapoi. Şi de atunci blestemă ziua şi 
ceasul când monumentul marelui domnitor a fost readus şi instalat pe vechiul său 
postament: pelerinajul tineretului nu înceta nici zi, nici noapte! Mai ales după ce statuia 
fusese strămutată de pe locul ei iniţial şi pitită în umbra a doi copaci seculari. 

Iar cei mai îndrăzneţi îngenuncheau şi ziceau: 

Ştefane, Măria ta,/ Tu la Putna nu mai sta.../ Pângărită-i ţara ta/ Şi n-are cine-o 

salva! 

Aşa cum n-a avut cine salva crucea bisericii catedrale, coborâtă de un antihrist 
pentru 200 de ruble. Aşa cum n-a avut cine salva clopotniţa din faţa aceleiaşi catedrale. 



într-o dimineaţă de primăvară, lumea era înmărmurită: în locul turnului, care în 
ajun se înălţa semeţ cu clopotele în creştet, era un rond cu preferatele garofiţe ale lui Ilici! 

Curând însă bucuria autorităţilor căzut în scârbă: un învăţăcel găsi pe undeva, 
negru pe alb, că acele clopote fuseseră turnate din tunuri luate de ruşi ca trofee de la turci 
în războiului din Crimeea! Isprava însă nu mai putea fi reparată. Clopotele se evaporaseră 
pentru totdeauna. 

Blestemaţi să fie acei, care dintr-o ţară au făcut şi mai fac două! 

LXXX 

Basarabiei i-a fost dat să străjuiască, la margine de lume, pacea şi civilizaţia unei 
lumi civilizate. 

Unei lumi care, perfidă cum este, s-a desolidarizat de ea ca pământ românesc. 
Unei lumi a cărei margine a fost mutată brutal spre apus, la ţărmul Adriaticei şi la Elba. 

Glasul ei nu mai este auzit din prăpastia în care a fost împinsă, căci deasupra ei 
planează sinistru trâmbiţele impostorilor ce pretind a fi „voinţa fierbinte” a poporului. 

Nu este auzit nici chiar de fraţii de peste Prut care o fac doar pe fraţii. De peste 
Prut, unde basarabenii cei mai buni şi mai loiali erau culeşi în miez de noapte şi daţi pe 
mâna ruşilor care îi canalizau spre Siberia, Extremul Orient şi la Polul Nord. 

Destin tragic, împărtăşit şi de unii membri ai Sfatului Ţării şi de mulţi preoţi. Era 
aşa numită trimitere frăţească a fraţilor, „duşmani ai poporului şi comunismului”, în 
frăţeasa Uniune Sovietică! Au fost cazuri de trădare făţişă a basarabenilor veniţi după 
dreptate la Bucureşti! 

Dezinformarea a fost ridicată la rang de politică de stat printr-o pretinsă „ adâncire 
a democraţiei socialiste” pe care o dă de gol însăşi „înţelepciunea” lui Marx care a 
decretat, negru pe alb, că „adevăr e numai ceea ce ordonă guvernul”! 

Adevăr de care se mai cramponează cu neruşinare ruşii. 

Blestemaţi să fie acei, care dintr-o ţară au făcut şi mai fac două! 

LXXXI 



E greu de spus dacă o epigramă poate salva onoarea unui om, fie el chiar şi autor 
al „Neamului Şoimăreştilor”. 

E vorba de o epigramă dintre cele mai savurate în Basarabia şi Bucovina de Nord, 
ca şi la Bucureşti. 

Cu riscul de a roşi, îmi permit s-o redau aşa precum a circulat această epigramă 
celebră: 

Sadoveanu, filorus, 

Stă cu curul spre Apus, 

Ca s-arate Apusului 
Cum e faţa rusului. 

Orice vorbă cu tâlc la adresa rusului îi dă românului basarabean prilej de speranţă 
într-o schimbare care, odată şi odată, se va produce în ţinutul dintre Nistru şi Prut! 

Unde este totuşi proza noastră satirică de altădată? Ca cea cu „De-ale lui Păcală”, 
să zicem? 

O satiră care să ardă cu fier roşu toate gogomăniile pe care ni le-a adus rusul pe 

cap! 

Unde este Anton Bacalbaşa care să-l înghesuiască pe Ivan în calapoadele lui Moş 

Teacă? 

Unde este usturătorul Ion Luca Caragiale cu Procesul lui verbal, cu Triumful 
străinismului, Justiţia, Calul dracului, Telegrame etc? 

Unde este Vasile Alecsandri, cu dicţionar grotesc al zilelor noastre basarabene? 
Unde este Ion Slavici cu Budulea Taichii? 

Blestemaţi să fie acei, care dintr-o ţară au făcut şi mai fac două! 

LXXXII 

Ori de câte ori a îndrăznit să spună că albul e alb şi negrul e negru, Basarabia a 
fost ţintuită la stâlpul infamiei „antislavonismului”! 



Adesea, cei veniţi la noi cu sabia „de sabie au pierit”. Nu şi după 1940! Nici chiar 
după pretinsa independenţă de la 1991. 

Cum li s-a întâmplat hoardelor lui Sveatoslav, kneaz al Kievului care, cum ne 
informează însăşi letopiseţele slabe, îi spunea mamei sale, Olga, că el ar vrea să se 
statornicească cu oştile pe Dunăre, „pentru că încoace curg toate averile”. 

Norocul nostru a fost că tocmai atunci ajunseseră pe la noi pecinegii care, 
împreună cu noi, îi „nimicesc şi-i alungă pe slavi din teritoriile valahe”. Pecinegii (!), 
care s-au dovedit a fi mai puţin barbari decât slavii! 

Pecinegii care, încreştinându-se s-au asimilat cu populaţia băştinaşă de pe malurile 
Prutului, Nistrului, Milcovului şi Dunării. 

Suntem adesea etichetaţi drept „duşmani ai poporului”! Duşmani ai cărui popor? 
O realitate ce ne dovedeşte că o astfel de „duşmănie” există. 

Există prin simpla cunoaştere a existenţei unui filorusism care, de fapt, nu 

există. 

„Filorusism” ce a făcut din adevăr minciună, iar din antirusism realitate. 

Blestemaţi să fie acei, care dintr-o ţară au făcut şi mai fac două! 

LXXXIII 

De când lumea au existat oameni cu şi fără frică de Dumnezeu. 

Au fost cruciade, au fost inchizitii, au fost calamităţi naturale de tot felul. 

7 5 7 5 

Dar o persecuţie religioasă mai deşănţată decât în ţara lui Lenin n-a existat 
niciodată! 

O vorbă zice că fiecare om îşi iese din minţi în felul său! 

Dar ce are basarabeanul cu prostia rusească? L-a chemat el vreodată pe 
muscal să i se aşeze pe cap? 

De ce el, latin şi român, a trebuit să fie lovit de această „bezbojnicie” 


muscălească? 



Ce avem noi cu rusul când între Nistrul românesc şi Volga rusească mai 
curge Niprul? 

De ce a trebuit să înfunde românul închisori ruseşti, chiar dacă se află ele pe 
teritoriul Basarabiei? 

Ne-au fost închise bisericile, mănăstirile, ne-au fost interzise cărţile sfinte, 
copiii nu mai ştiu Tatăl Nostru şi nici Simbolul Credinţei. 

O lipsă de respect faţă de moşi-strămoşi care practicau cu sfinţenie cultul 
religiei. O lipsă de respect, cum n-a mai existat! 

Să fi fost noi chiar aşa de ignoranţi? Sau la mijloc e zicala cu ţiganul care, 
ajungând împărat, îl spânzură mai întâi pe taică-său?!... 

Blestemaţi să fie acei, care dintr-o ţară au făcut şi mai fac două! 

LXXXIV 

Libertatea „eliberării” noastre ne-o impune o mână de oameni în numele 
poporului! 

Popor care, în majoritatea lui, mai spera la o salvare din partea americanilor, 
salvare ce nu mai vine. 

Minciuna şi dezbinarea, aduse de ruşi şi ucraineni, au luat locul adevărului 
şi justiţiei. 

Am devenit vulnerabili în virtutea dezmăţului poliţienesc şi a pretinsei etici 
a relaţiilor dintre state. State ce nu tin cont de semnalele noastre de detres. 

5 5 

Ocuparea Basarabiei este luată drept eliberare şi privită ca ceva de ordin 

intern. 

Iar celui cu puterea i se dă dreptate! Şi nimeni nu infirmă acest anacronism. 

Istorici făcuţi, susţin că „există puţine regiuni care ar avea o istorie atât de 
veche şi un trecut atât de bogat ca Republica Moldova”! 

Ce contează (!) un ucrainean, pe nume Mihail Taşchevici, care le zicea 
diplomaţilor occidentali la Conferinţa de pace de la Paris: 




„Basarabia este românească. O cunosc: am fost acolo şi pot să atest 
caracterul ei românesc. Nistrul desparte distinct România de Rusia şi pune între ele 
o frontieră nu numai strategică, dar şi etnografică... De aceea şi salut revenirea 
Basarabiei la patria ei mamă...”. 

Blestemaţi să fie acei, care dintr-o ţară au făcut şi mai fac două! 

LXXXV 

Aşa e firea românului: să tot „chitească” şi să tot stea la îndoială. 

Chiar şi atunci când s-ar părea că totul e limpede. 

Chiar şi atunci când i se spune că basarabeanul este cel mai fericit om din 

lume! 

Ascultă basarabeanul şi se întreabă: de ce să mi se spună că sunt fericit, 
dacă intr-adevăr sunt fericit? 

I-au fost deportaţi vecinii! A fost stoarsă toată lumea de ultima picătură de 
vlagă omenească! A fost teroare fără margini... 

Iar „şoarecii joacă pe masă”! Cine ne împiedică să punem la stâlpul ruşinii 
fărădelegile ucrainene din Bucovina, de la Hotin, Izmail, Cetatea Albă? 

Nu sunt ale noastre, ale românilor, din moment ce toate au fost ale lui 
Bogdan, Ştefan şi Mihai? 

Să spunem ce avem de spus! Să spunem că toate izvoarele arheologice de 
pe ambele maluri ale Prutului dovedesc întreaga noastră cultură milenară daco¬ 
română! 

Şi nici un fel de lazarevi nu ne pot fura soarele cu „ciurul”, vorba marelui 
nostru humuleştean. 

Să-i trimitem la neamţul Zucker, savant cu renume mondial, care zice: 
„Toată regiunea dintre Prut, Nistru şi Marea Neagră este locuită de români, aşa 
încât răpirea de la 1812 nu este decât o monstruozitate istorică, o crimă contra 
ginţii...” 



Blestemaţi să fie acei, care dintr-o ţară au făcut şi mai fac două! 

LXXXVI 

Toată lumea dintre Nistru şi Prut a trăit cu dragoste creştinească şi frică de 
Dumnezeu. 

Dar, oricât ar fi fost ales grâul, tot mai rămânea câte o neghină în el. 

Nimeni însă nu avea frică să se ducă la sfânta biserică. 

Nu era oare aceasta o libertate? O eliberare ca atare şi de conştiinţă? 

Cine a avut nevoie să nu mai fie cum a fost? Cum a fost şi cum va fi cât vor 
trăi pe lume părinţi ai căror copii duc din bătrâni vorba „pornirii” celor Trei Crai de 
la Răsărit. 

Ca şi cea a lui „Moş Crăciun cu plete dalbe”, să zicem. 

Şi nu era bunic care să nu-şi fi aşteptat nepoţii cu daruri şi nuci zuruitoare 
coborâte din pod. 

Pornire fără balauri ce vor să înghită steaua celui ce avea să devină îngerul 
copiilor. 

Că nu există colţişor pe lume unde copiii să nu ducă an de an, din casă în 

/V 

casă, vestea naşterii de la Bethleem. In Basarabia ducerea acestei veşti începe cu 
„Primiţi colindători?” sau cu „Primiţi Steaua?”. 

De ce dar a fost nevoie ca, odată cu lăsarea amurgului, oamenii să tragă 
perdelele la ferestre şi să înceapă a citi pe ascuns cărţi de rugăciune şi să cânte în 
surdină? 

A fost, intr-adevăr, nevoie ca oamenii să fure religia, aşa cum se fură un sac 
cu cartofi din avuţia colhozului?!... 

Blestemaţi să fie acei, care dintr-o ţară au făcut şi mai fac două! 

LXXXVII 




Alecu Hurmuzachi zicea că „cea mai nenorocită schimbare care a pricinuit 
strâmtorarea limbii noastre au fost ocupaţiile din răsărit, când aceste două provincii 
ale noastre au început să piardă faţa lor cea drept românească...”. 

Şi, totuşi, românul a ştiut să-şi păstreze limba ca cel mai frumos odor, ca 
cea mai mare comoară, pentru că în limba lui răsare prima stea, în limba lui 
vorbesc izvoarele şi codrii, că românesc îi este viitorul, precum românesc este 
trecutul meleagului, astăzi pângărit de ruşi, cum n-a mai cunoscut istoria! 

Istoria unui popor dezbinat de alţii dar şi de noi înşine. 

Cum se poate explica faptul că, pentru un blid de linte rusească, ne vindem 
sufletul şi limba! 

Ca acel confrate din Boianul Cernăuţilor care la un parastas zicea că „odată 
vom fi cu toţii ruşi şi ferice de cel ce ştie ruseşte...”. 

Era un om simplu încurcat cu o ruteancă! Dar ce să zicem de un Ciubotaru 
sau de un Corbu? Să nu fi întâlnit ei pe undeva spusele unui mult prea cunoscut 
savant german din secolul XIX Hoffman care scria la pagina 3074 a lucrării sale 
monumentale, despre români: „Limba românească este atât de frumoasă şi bogată, 
încât cu deosebire s-ar potrivi să fie vorbită de cel mai luminat popor de pe 
lume...”. 

Blestemaţi să fie acei, care dintr-o ţară au făcut şi mai fac două! 

LXXXVIII 

Basarabia a avut cărturari şi condeieri care au păşit, fără ezitare, în primele 
rânduri ale unirii şi regăsirii naţionale, transpunând în lucrările lor voinţa poporului 
de a-şi vedea împlinit visul de veacuri - unitatea naţională: Bogdan Petriceicu 
Haşdeu, Costache Negruzzi, Alexandru Donici, Constantin Stamati, Alexe 
Mateevici şi alţii. 



Acel Haşdeu care „pe români, cu inimă şi suflet”, îi iubea „ca pe fraţi”! 
Acela Haşdeu care, „pentru români” era gata să se jertfească „cu braţul, cu mintea, 
cu sufletul”! 

Acel Negruzzi care, pe oriunde s-a aflat, n-a găsit nimic mai drag decât 
„dulcea Românie” hulită de „câţi se hrănesc în ea/ Corci venetici. Dar oricum va fi, 
fie/ Eu sunt român şi-mi place ţara mea!”. 

Acel „român înstrăinat”, cum îşi zicea Constantin Stamati, care „mâhnit şi 
pe gânduri” stând „posomorât,/ cu un dor nespus/ Ş’întristat, şi dornic, trăind 
amărât”, se uita „spre apus”, adică peste Prut, adăugând: „Acolo îi viaţa! Acolo-i 
speranţa!”. 

Nu le-a fost uşor să fie primii. Dar n-au dat bir cu fugiţii, cum se întâmplă 
cu unii dintre noi care, de la ’40 încoace, scoatem la lumină mâzgâlituri ce „fug în 
viitor, ca generaţia de mâine să nu le surprindă paşii în trecut” şi o cheamă „să 
ridice, creatoare, geniul tânăr, necuprins, constelaţii de popoare sub drapelul 
leninist...”. 

Blestemaţi să fie acei, care dintr-o ţară au făcut şi mai fac două! 

LXXXIX 

Ai nevoie, pământ basarabean, de oameni care să trezească conştiinţa 
noastră naţională destrămată. 

Se ne scoată de pe ochi acel văl lăsat cu neruşinare de athanasejojişti, 
iorguiordanişti, andreioţetişti şi alţi pretinşi români care scriu în dicţionarul lor, ce 
se vrea românesc, cum că Basarabia a fost ocupată la 1918 de „guvernul boiero- 
moşieresc al României”, iar „partea de nord a Bucovinei, locuită în majoritate de 
populaţie ucraineană care încă în 1918 şi-a manifestat voinţa de a se alipi Ucrainei 
Sovietice, a intrat în componenţa U. R. S. S.”. 

Cuţite împlântate în spatele unei cauze sfinte a întregirii suflării româneşti 
ce nu pot trezi decât nedumerire, mânie şi consternare. 



Să nu fi ştiut aceşti vânduţi, ca de altfel şi ciubotaro-corlăţenii basarabeni, 
că nu aveau dreptul moral să-i iasă din cuvânt lui bădiţa Mihai, că nimeni, dacă e 
român, nu poate cuteza a-şi pune numele „sub o învoială, prin care am fi lipsiţi, fie 
şi de o parte neînsemnată din ceea ce a aparţinut strămoşilor”? 

E un preţ de trădare mult prea ridicat, ca să putem trece peste el! 

Din simplul motiv că a accepta un preţ înseamnă a vinde. 

Or, noi, cum ne învaţă Eminescu, „nu vindem nimic” ruşilor! 

Blestemaţi să fie acei, care dintr-o ţară au făcut şi mai fac două! 

XC 

Basarabenii şi bucovinenii, deopotrivă cu fraţii lor ardeleni, sunt sedentari 
de când lumea. Se află în ţinuturile lor de baştină de două mii de ani şi sunt cei mai 
vechi trăitori ai locurilor ce le revin din generaţie în generaţie. 

La leagănul Romei şi Sarmizegetusei s-a adăpat dulcea lor limbă 
românească pe care trebuie s-o păzim ca ochii din cap, dacă vrem să supravieţuim 
intemperiilor vrăjmaşe din răsărit şi asfinţit. 

/V 

In nici un domeniu de activitate omenească nu poate fi atinsă o limită. Şi 
totuşi oda adusă limbii noastre străbune rămâne un apogeu! 

Şi nimeni nu poate spune că a pus stăpânire pe toate comorile ei. 

Bogăţia limbii române poate fi comparată cu un izvor al cărui apă cristalină 
nu se epuizează niciodată. Ca şi literatura noastră naţională, de altfel. 

Să ne adăpăm deci şi noi, aşa cum s-a adăpat din adâncuri înfundate 
„băiatul popii din Căinări”, aşa cum au făcut-o toţi bătrânii de până la noi care „în 
rostirea ei”, „cu sudori sfmţit-au ţara”. 

Acea dulce şi frumoasă limbă ce-o vorbim, cum zicea George Sion, 
întrecându-se parcă cu Ienăchiţă Văcărescu ce ne lasă ca moştenire „Creşterea 
limbii strămoşeşti/ Ş’a patriei cinstire”. 

Blestemaţi să fie acei, care dintr-o ţară au făcut şi mai fac două! 



XCI 

Radio şi televiziunea de la Chişinău, cele mai retrograde şi mai 
antinaţionale „ziare fără hârtie şi distanţe”, ne deformează cultura naţională prin 
adăugirea a ceea ce numim lucoare de la răsărit. Lucoare ce urmăreşte un singur 
scop: ura faţă de România şi cultivarea noţiunii de „moldoveni” în detrimentul 
celei de „români”. 

Cu atare logică ar trebui să fie şi în Rusia o naţiune kieveană, după numele 
fostului cnezat al Kievului, şi una novgorodeană - după numele fostei republici 
feudale a Novgorodului. 

„Disonanţe” care îi deranjează pe ruşi. Aceiaşi ruşi care nu vor să audă de 
vorbele lui Aleco din poemul lui Puşchin „Ţiganii” privind „Dunărea ce n’avea 
încă teamă de moscal...”. 

„Deşteaptă-te, pământ român! - ne îndeamnă Alecu Russo. - E timpul să 
ieşim din amorţire. 

/V 

Aşteptăm oare, spre a învia, ca strămoşii să se scoale din morminte?... Intr- 
adevăr, ei s-au sculat, şi tu nu i-ai văzut... ei au grăit, şi tu nu i-ai auzit. 

Cinge-ţi coapsa ta, caută şi ascultă... ziua dreptăţii se apropie... toate 
popoarele s-au mişcat... căci fortuna mântuirii s-a început... 

Vezi! cu cât mai mult pleci capul, cu atât cei nelegiuiţi îşi bat gioc de tine şi 
sug sângele tău...”. 

Blestemaţi să fie acei, care dintr-o ţară au făcut şi mai fac două! 

XCII 

Chişinăul, înstrăinat şi strâns în chingi, nu scapă nici o ocazie ca să nu 
trâmbiţeze pretinsa prietenie dintre basarabeni şi ruşi! 

Ca să nu prezinte răpirea de la 1812 ca un act progresist, să nu vocifereze 
despre unirea de la 1918 ca despre o „răpire” a Basarabiei de către România. 



Şi dându-i-se nas lui Ivan, „ce se suie pe divan”, cu ciubotele-i de „chirză”, 
acesta ne nesocoteşte numele de români! 

Şi din Soare devenim Vasilovici, din Bândea - Bendevschi, din Diaconu - 
Diaconovici. Ne-au fost rusificate poreclele de Creţu în Creţuleac, din Moraru în 
Melnic, din Cojocaru în Cuşnir, din Olaru în Gonceariuc etc. 

Românii basarabeni şi bucovineni nu trebuie să mai admită batjocoriri faţă 
de numele şi poreclele noastre de demult, când Ion devine „Vanea”, Nicolae - 
„Colea”, Teodor - „Fedea” etc. 

Iar Bucureştiul nu scoate o vorbă despre indistructibilitatea teritorială a 
neamului nostru întreg ca trecut istoric, limbă şi datini! 

Oare în numele acestui mutism să fi asaltat oştenii români redutele lui 
Osman Paşa? 

Pentru asta să fi optat Bălcescu? Aceasta să fie recunoştinţa pe care o merită 
Eminescu pentru nemuritoarea lui Doină? 

Blestemaţi să fie acei, care dintr-o ţară au făcut şi mai fac două! 

XCIII 

Era un act de laşitate rar întâlnit în istoria unui neam: demnitarul din vârful 
piramidei de la Bucureşti făcea o vizită la Chişinău în zi de doliu atotromânesc - 
36 de ani de la formarea Republicii Sovietice Moldoveneşti! 

Un pseudo emisar ce-şi bâlbâia cu acel prilej „satisfacţia faţă de succesele 
mari” ale Basarabiei sovietizate în „creşterea nivelului de trai al oamenilor muncii 
de la oraşe şi sate...”. 

Vorba zicalei: după ce te scuipă - să mai şi zici că plouă! Căci 36 de ani de 
la formarea Republicii Moldoveneşti - pentru ruşi, însemnau 36 de ani de la 
răpirea Basarabiei - pentru români! 



/\ 

însăşi vizita însemna o mare victorie pentru ruşi: să mai zică cineva că 
Basarabia este românească, când la una din aniversările înstrăinării ei participa 
însuşi conducătorul satului român! 

Să mai zică cineva că Ţetina, Hotinul, Herţa, Cetatea Albă au ceva cu ţara 
lui Ştefan cel Mare?! 

Cine e mai patriot, un pretins român - contaminat de nebunia 
internaţionalismului comunist - sau un lexicograf de origine străină care scrie că 
„Basarabia... anexată Rusiei la 1812 se uneşte cu Patria mumă la 27 Martie 1918”. 

Să nu fi cunoscut acest „ţigan-împărat” înţelepciunea noastră legendară: 

„Dacă mâna-ţi slabă sceptrul o apasă/ Altuia mai vrednic locul tău îl lasă...”?! 

Blestemaţi să fie acei, care dintr-o ţară au făcut şi mai fac două! 

XCIV 

Dilema şi convergenţa voită i-au pus mereu în încurcătură pe cei care susţin că 
numai raţionamentul rusesc e bun! 

Că numai lentila lui e capabilă să adune intr-un focar razele care o străbat şi că 
orice altă alternativă trebuie respinsă! 

Acest raţionament vroia să se convingă că libertatea e bună numai atâta timp cât 
nu întrece măsura! 

Că libertatea poate fi admisă numai atâta timp cât nu se transformă în trădare. 

De aceea, e bine ca omul să fie pus uneori în situaţii, ca să-şi aducă aminte de 
Dumnezeu! O fi iertând El multe din gogomăniile noastre! 

Dar cum să ne iertăm noi înşine laşitatea de la 1775, când Austro-Ungaria ne-a 
ştirbit ţara? 

Sau pe cea de la 1812, când ne-a fost ocupat ţinutul dintre Prut şi Nistru care pe 
atunci nu se chema încă Basarabia? 

Ca să nu mai vorbim de zisa fatalitate de la 1940 şi 1944! 



A fost opoziţie, au fost revolte, au fost atentate, au fost procese de dare în judecată 
a Rusiei pentru acte de vandalism şi de deposedare a ceea ce ne aparţine? 

A ridicat măcar un deget, fie şi de formă, Bucureştiul împotriva ocupanţilor? 
Blestemaţi să fie acei, care dintr-o ţară au făcut şi mai fac două! 

xcv 

Imperiul Otoman a fost lacom prin impozitele ce ni le lua. 

Turcii însă n-au tins niciodată la o asimilare a noastră prin turcizare. 

Dovadă este Serbia care, după pacea de la Bucureşti, a continuat să rămână sub 
oblăduirea turcă, fără ca limba să fi cunoscut vreo constrângere din partea asupritorilor. 

Soarta a fost diametral opusă pentru basarabeni, căzuţi sub stăpânirea Moscovei. 

/\ 

In timp ce fraţii, cu care constituiam pe vremuri Moldova lui Ştefan cel Mare, 
trăiesc laolaltă cu ceilalţi români, Prutul a devenit pentru basarabeni Milcov blestemat! 

„Milcov” ce nu poate fi secat din acea sorbire alecsandrină, atâta timp cât inerţia şi 
nepăsarea rămân duşmanul nostru cel mai crâncen! 

Şi nu va putea fi secat atâta timp cât nu vom avea în suflet euforia reîntregirii de la 

1918! 

Atâta timp cât nu vom trăi cu gândul şi fapta că românii sunt singurii continuatori 

/V 

ai Răsăritului împărăţiei Romane! 

Atâta timp cât nu vom rămâne fermi în menirea noastră de feciori ai Romei! 

Atâta timp cât nu vor fi gata să devenim vrednici de străbunii noştri de la Lipnic, 
Mărăşeşti, Mărăşti, Oituz!... 

Blestemaţi să fie acei, care dintr-o ţară au făcut şi mai fac două! 

XCVI 

E de datoria tuturor românilor să-şi aducă obolul pe altarul mântuirii de pericolul 
din răsărit. 

Ne aducem noi oare acest obol măcar în măsura în care şi l-au adus bălţenii de-a 
lungul celor 106 ani de ţarism? 



Aşa cum au făcut orheienii care i-au urmat. 

Când şi soroceanul şi hotineanul fredona aşa ca să-l audă şi muscalul: 

„Când măicuţa de la ţară/ Ne trimite în Bălţi la şcoală.../ Mai bine-am muri de 
boală!/ Muscăleşte să’nvăţăm/ Şi la oaste să intrăm”. 

Juca bălţeanul şi striga: „Muscăleşte-oi învăţa/ Când eu limba mi-oi uita!”. 

Şi Bălţiul a fost primul oraş care a votat cu două zile înainte de Sfatul Ţării unirea 
cu România. 

Ca de la 1944 încoace să devină cel mai rusificat, cel mai cosmopolizat şi cel mai 
antiunionist oraş din inima Basarabiei! 

Să fie acesta un obol pe altarul românismului?! 

E de datoria noastră de a fi la înălţime, chiar dacă nu suntem un Coşbuc, un 
Delavrancea, un Kogălniceanu sau un Iorga, care scria: 

„...Mai era nevoie să-mi spună cineva ce ţară era aceasta!... doar era mireasma 
ţării mele şi aceea nu înşală!” 

Blestemaţi să fie acei, care dintr-o ţară au făcut şi mai fac două! 

XCVII 

„Surcica nu sare departe de trunchi.” Un adevăr, pe cât de banal, pe atât de 

înţelept. 

înţelept, dar care, uneori, ne face un mare deserviciu atunci când zicem: aşa am 
deprins de la tata, aşa am învăţat de la mama! 

Mai ales când e vorba de neam şi ţară. Pentru că e mai uşor să nu-ţi dai, de 
bunăvoie, mâinile în cătuşe decât să le scoţi din ele. 

Iar cine nu cunoaşte dulceaţa libertăţii prin libertate naţională, acela nu poate 
percepe nici strâmbătatea colonizării. 

Şi vai de sufletul celor care confundă mândria noastră naţională cu şovinismul 

rusesc! 

Şovinism care ne-a răşluit ţara ori de câte ori a putut. 



Cum era la 1812, când „nenorocita Moldovă” a fost „cîlcată în picioare de oştiri 
nesfârşite rosieneşti”, pentru a căror îngrijire basarabenii de pe atunci „au slujit, au 
muncit cu mâinile şi cu dobitoacele, cu păgubire din toate părţile”. 

„Rosieni” care ne furau pământurile cele mai mănoase, „izvorul vitelor”, 
„ogoarele de grâu şi orz”, lăsându-ne, vorba lui Kutuzov, doar „ochi ca să plângem”. 

Vărsarăm noi oare mai puţine lacrimi de la ’44 încoace decât pe timpul rosienilor 
lui Kutuzov? 

Să ne-o spună mamele şi soaţele noastre!... 

Blestemaţi să fie acei, care dintr-o ţară au făcut şi mai fac două! 

XCVIII 

Trup din trupul ţării rupt, Basarabia, împreună cu Bucovina, îşi plânge, în surdină, 

soarta ce i-a fost servită! 

/\ 

In loc să-şi facă auzit strigătul de protest, aşa cum o fac alte neamuri ce se 
respectă. 

Nu putem aştepta de la nimeni îndurare şi izbăvire de umilinţele noastre! 

Nu putem crede în bunătate din partea asupritorului!... 

Numai cu puterile noastre putem scăpa de cei ce ne-au îngenunchiat! 

Numai noi singuri putem reda liniştea mormintelor străbune! 

Cine să ne facă dreptate? Matei care a dus-o cu el în mormânt? 

Sau poate impilatorul care nu vrea să ştie nici de justiţie şi nici de adevăr? 

Numai apărând memoria şi demnitatea străbunilor ne putem schimba strâmbătatea 
pe dreptate şi libertate! 

Avem toate motivele s-o facem!... Căci, este oare pe planeta noastră un ţinut mai 
mândru şi mai frumos decât cel al României? 

Cu codri mai falnici, izvoare mai cristaline, câmpii mai mănoase şi ape mai 
limpezi?! 



Cu un trecut mai demn de numele de „poartă a creştinismului şi civilizaţiei”, nume 
pe care îl purtăm din timpuri de cea mai grea încercare!... 

Blestemaţi să fie acei, care dintr-o ţară au făcut şi mai fac două! 

XCIX 

Dar, vorba cântecului, 

„...va veni o primăvară, 

Cum a mai fost şi în trecut, 

Şi-am să mă’ntorc atuncea iară 

/\ 

In satu’n care m-am născut...”. 

Veni-va o primăvară, Basarabia mea, când feciorii tăi, mic-mare, tânăr şi bătrân, 
vor simţi nevoia strângerii rândurilor întru aducerea ta la sânul Patriei! 

Veni-va o zi, când întrunite vor fi condiţiile unirii ce va face acea putere 
alecsandrină de la 1859 de care avem atâta nevoie! 

Aceste condiţii însă, după cum zicea Bălcescu, „nu le putem găsi decât în 
solidaritatea tuturor românilor, în unirea lor într-o singură naţie”. 

Veni-va ziua şi ceasul când limba, credinţa strămoşească, datinile şi sentimentele 
noastre, dimpreună cu istoria şi poziţia geografică a Basarabiei, ne vor mântui de jugul 
înrobirii! 

Aşa să ne ajute Dumnezeu, Pământ Nistrean îngenunchiat! 

Până atunci însă... 

„La noi e încă toamnă rece 
Şi plouă-plouă tot mereu 
Sunt lacrimi care n’or să sece 
Cât va fi toamnă’n satul meu...”. 

Blestemaţi dar să fie, de acum şi până în veac, acei care dintr-o ţară au făcut şi 
mai fac două! 




